open-index/open-wikipedia-markdown huggingface dataset:
ആലാട്ടുചിറ

കേരളത്തിലെ എറണാകുളം ജില്ലയിൽ കോടനാടിന് 2 കിലോമീറ്റർ കിഴക്കായി സ്ഥിതി ചെയ്യുന്ന ഗ്രാമമാണ് **ആലാട്ടുചിറ**.

## സ്ഥാനം
കൊച്ചിയിൽ നിന്ന് 50 കിലോമീറ്ററും പെരുമ്പാവൂരിൽ നിന്ന് 15 കിലോമീറ്ററും അകലെയായി, പെരിയാർ നദിയുടെ വടക്കൻ കരയിലാണ് ഈ ഗ്രാമം സ്ഥിതി ചെയ്യുന്നത്. ഏറ്റവുമടുത്തുള്ള റെയിൽവേ സ്റ്റേഷൻ അങ്കമാലിയും (20 കി.മീ) എറ്റവുമടുത്ത അന്താരാഷ്ട്ര വിമാനത്താവളം ആലാട്ടുചിറയിൽ നിന്ന് 16 കി.മീ. അകലെയുള്ള കൊച്ചി അന്താരാഷ്ട്ര വിമാനത്താവളവുമാണ്. പെരുമ്പാവൂരിന് പുറമെ അങ്കമാലി, മൂവാറ്റുപുഴ, കോതമംഗലം, ആലുവ എന്നിവയാണ് ആലാട്ടുചിറയ്ക്ക് സമീപമുള്ള മറ്റ് പട്ടണങ്ങൾ.

## വിദ്യാഭ്യാസം
ആലാട്ടുചിറയുടെ ഹൃദയഭാഗത്താണ് സെന്റ് മേരീസ് എൽ.പി. സ്കൂൾ, ബെത്‌ലഹേം സെന്റ് മേരീസ് ദേവാലയം എന്നിവ സ്ഥിതി ചെയ്യുന്നത്. സെന്റ് ജോർജ്ജ് ചാപ്പൽ നെടുമ്പാറ ഈ പ്രദേശത്തെ അറിയപ്പെടുന്ന ഒരു പള്ളിയാണ്. ഇവിടെയുള്ള ധന്യ ആർട്സ് ആൻഡ് സ്പോർട്സ് ക്ലബ് ജനങ്ങളുടെ പ്രിയപ്പെട്ട ഇടമാണ്.

## ടൂറിസം
അന്താരാഷ്ട്ര ക്രിസ്ത്യൻ തീർത്ഥാടന കേന്ദ്രമായ മലയാറ്റൂരും വിനോദസഞ്ചാര കേന്ദ്രമായ കോടനാടും ഗ്രാമത്തിന് വളരെ അടുത്താണ്. പാണിയേലി പോര് വെള്ളച്ചാട്ടം 6 കിലോമീറ്റർ ദൂരെയും പാണംകുഴി ഒരു കിലോമീറ്ററും അകലെയുമാണ്.

## രാഷ്ട്രീയം
2001 മുതൽ ശ്രീ. സാജു പോൾ പ്രതിനിധീകരിക്കുന്ന പെരുമ്പാവൂർ നിയമസഭയുടെ കീഴിൽ വരുന്ന ആലട്ടുചിറ ഗ്രാമം ചാലക്കുടി ലോകസഭാ മണ്ഡലത്തിന്റ ഭാഗമാണ്. കൂവപ്പടി പഞ്ചായത്തിന്റ അതിർത്തി ഗ്രാമമാണിത്. 

## ഗതാഗതം
സമീപ നഗരങ്ങളിലേക്ക് ഓരോ 10 മിനിറ്റ ഇടവിട്ട സർവീസ് നടത്തുന്ന സ്വകാര്യ ബസുകളുള്ള പാതകളുമായി ഈ ഗ്രാമം നന്നായി ബന്ധിപ്പിക്കപ്പെട്ടിരിക്കുന്നു. ക്രിസ്ത്യൻ, ഹിന്ദു മതവിഭാഗത്തിൽപ്പെട്ടവരാണ് പ്രധാനമായും ആലാട്ടുചിറയിൽ താമസിക്കുന്നത്.

## സാമ്പത്തികം
പ്രധാനമായും ഒരു കാർഷിക മേഖലയായ ആലാട്ടുചിറയിലെ ജനങ്ങൾ അരി, റബ്ബർ, കുരുമുളക്, ഇഞ്ചി, മഞ്ഞൾ, വാഴ, പച്ചക്കറി, തെങ്ങ്, ജാതിക്ക, കൊക്കോ തുടങ്ങിയവ  കൃഷി ചെയ്യുന്നു.

## അവലംബം

വർഗ്ഗം:എറണാകുളം ജില്ലയിലെ ഗ്രാമങ്ങൾ
ഉത്തരാസ്വയംവരം ആട്ടക്കഥ

ഇരയിമ്മൻ തമ്പി രചിച്ച ഒരു കഥകളി ആട്ടക്കഥയാണ് **ഉത്തരാസ്വയംവരം**. മഹാഭാരതത്തെ അടിസ്ഥാനമാക്കി, പാണ്ഡവരുടെ വനവാസകാലത്ത് നിന്നുള്ള ഒരു ഭാഗമാണ് ഇതിൽ പ്രതിപാദിച്ചിരിക്കുന്നത്. ആ സമയത്ത് അവർ വിരാട രാജാവിന്റെ കൊട്ടാരത്തിൽ വേഷംമാറി താമസിക്കുന്നു. കൌരവരുടെ സാമന്തനായ ത്രിഗർത്തൻ വിരാടന്റെ രാജ്യത്തിൽ നിന്ന് പശുക്കളെ തട്ടിക്കൊണ്ടുപോകാനുള്ള ശ്രമവും തുടർന്ന് അതിനെ പരാജയപ്പെടുത്താൻ പാണ്ഡവർ ഇടപെടുകയും ആ സംഭവത്തോടെ അവരുടെ യഥാർത്ഥ വ്യക്തിത്വം വെളിപ്പെടുകയും ചെയ്യുന്നു. അർജുനന്റെ മകൻ അഭിമന്യുവുമായി വിരാട രാജകുമാരിയായ ഉത്തരയുടെ വിവാഹത്തിലാണ് കഥ അവസാനിക്കുന്നത്. 

## അവലംബം

വർഗ്ഗം:മലയാളസാഹിത്യം
വർഗ്ഗം:കഥകളി
നെല്ലാപ്പാറ

കേരളത്തിലെ ഇടുക്കി ജില്ലയിലെ തൊടുപുഴ ബ്ലോക്കിലുൾപ്പെട്ട ഒരു ചെറിയ ഗ്രാമമാണ് **നെല്ലാപ്പാറ**. കരിങ്കുന്നം ഗ്രാമപഞ്ചായത്തിന്റെ കീഴിലാണ് ഇത് വരുന്നത്. ജില്ലാ ആസ്ഥാനമായ പൈനാവിന് 37 കിലോമീറ്റർ പടിഞ്ഞാറായി ഇത് സ്ഥിതി ചെയ്യുന്നു. തൊടുപുഴയിൽ നിന്ന് ഇവിടേയ്ക്ക് ഏകദേശം 10 കിലോമീറ്റർ ദൂരമുണ്ട്. തൊടുപുഴ, കുറിഞ്ഞി, വെങ്ങല്ലൂർ, മണത്തൂർ, കരിങ്കുന്നം, നെടിയകാവ് എന്നിവയാണ് നെല്ലപ്പാറയുടെ സമീപത്തുള്ള മറ്റ് ഗ്രാമങ്ങൾ. ഇടുക്കി – കോട്ടയം ജില്ലകൾ അതിർത്തി പങ്കിടുന്ന ഒരു പ്രദേശം കൂടിയാണ് നെല്ലാപ്പാറ  

## അവലംബം

വർഗ്ഗം:ഇടുക്കി ജില്ലയിലെ ഗ്രാമങ്ങൾ
സെന്റലോണ

കാഴ്ചയില്ലാത്തവർക്ക് സാങ്കേതികവിദ്യയുടെ ഗുണഫലങ്ങൾ, കമ്പ്യൂട്ടർ, മൊബൈൽ അപ്ലിക്കേഷനുകൾ പ്രാപ്യമാക്കുക (accessible) എന്നത് ലക്ഷ്യത്തോടെ പ്രവർത്തിക്കുന്ന ഒരു സന്നദ്ധ സംഘടനയാണ് **സെന്റലോണ**. കാഴ്ചയില്ലായ്മ സൃഷ്ടിക്കുന്ന പരിമിതികൾ മറികടക്കുന്നതിന് കമ്പ്യൂട്ടറുകളുടെ സാധ്യതകൾ സ്വതന്ത്രസോഫ്റ്റ്വെയർ അടിസ്ഥാനമാക്കി, ഭാഷാ കമ്പ്യൂട്ടിങ്ങ് സങ്കേതങ്ങൾ അനുകൂലമാക്കി നിർമ്മിച്ച് കാഴ്ചയില്ലാത്തവരുടെ സമൂഹത്തിന്റെ സാമൂഹ്യപിന്തുണയോടെ ഇവർ പ്രശ്നപരിഹാരത്തിനായി ശ്രമിച്ചുവരുന്നു. വളരെ എളുപ്പം ആറു കീകൾ(keys) മാത്രം ഉപയോഗിച്ച് അതിവേഗത്തിൽ നൂറോളം ഭാഷയിൽ‍ എഴുതാൻ സഹായിക്കുന്ന ശാരദ-ബ്രെയിൽ-റൈറ്റർ(SBW), നൂറിലേറെ ഭാഷകളിലുള്ള പ്രിന്റഡ് പുസ്തകങ്ങൾ ഒരു സ്കാനറിന്റെ സഹായത്തോടെ വായിക്കാൻ സഹായിക്കുന്ന ലിയോസ്(LIOS) തുടങ്ങിയ സോഫ്റ്റുവേറുകൾ സെന്റലോണ വികസിപ്പിച്ചു കഴിഞ്ഞിട്ടുണ്ട്. ആക്സസിബിൾ കോക്കനറ്റ് എന്ന ഗ്നു/ലിനക്സ് അടിസ്ഥാനമാക്കി പ്രവർത്തിക്കുന്ന ഒരു ഓപ്പറേറ്റിങ്ങ് സിസ്റ്റം സെന്റലോണ പരിപാലിച്ചു വരുന്നു. പത്തുവയസിൽ കാഴ്ച നഷ്ടമായ പാലക്കാട് സ്വദേശിയായ തോട്ടര കുന്നത്തുവീട്ടിൽ കെ. സത്യശീലൻ ആണ്  കാഴ്ചയില്ലാത്തവർക്ക് എഴുത്തും വായനയും പഠിപ്പിക്കാനായുള്ള സംഘടനയ്ക്ക് തുടക്കമിട്ടത്.  ഗൂഗിൾ സമ്മർ ഓഫ് കോഡ് 2024 ൽ സെന്റലോണ മെന്ററിങ്ങ് ഓർഗനൈസേഷൻ ആയിരുന്നു. 

## അവലംബം

വർഗ്ഗം:സ്വതന്ത്ര സോഫ്റ്റ്‌വെയർ സംഘടനകൾ
ദക്ഷിണാഫ്രിക്ക വനിതാ അണ്ടർ 19 ക്രിക്കറ്റ് ടീം

**[[സൗത്ത് ആഫ്രിക്ക|ദക്ഷിണാഫ്രിക്ക]] വനിതാ അണ്ടർ 19 ക്രിക്കറ്റ് ടീം** അന്താരാഷ്ട്ര അണ്ടർ 19 വനിതാ ക്രിക്കറ്റിൽ ദക്ഷിണാഫ്രിക്കയെ പ്രതിനിധീകരിക്കുന്നു. ടീമിനെ നിയന്ത്രിക്കുന്നത് ക്രിക്കറ്റ് ദക്ഷിണാഫ്രിക്ക (സി. എസ്. എ അഥവാ CSA) ആണ്.

ദക്ഷിണാഫ്രിക്കയിൽ നടന്ന ആദ്യത്തെ അന്താരാഷ്ട്ര വനിതാ അണ്ടർ 19 ക്രിക്കറ്റ് ടൂർണമെൻ്റായ 2023 ഐസിസി അണ്ടർ 19 വനിതാ ടി 20 ലോകകപ്പിനുള്ള തയ്യാറെടുപ്പിനായി ടീം 2022 അവസാനത്തിലും 2023 തുടക്കത്തിലും ഇന്ത്യൻ വനിതാ അണ്ടർ 19 ക്രിക്കറ്റ് ടീമിനെതിരെ അവരുടെ ആദ്യ ഔദ്യോഗിക അന്താരാഷ്ട്ര മത്സരങ്ങൾ കളിച്ചു. ഉദ്ഘാടന ടൂർണമെന്റിൽ അവർ സൂപ്പർ സിക്സ് ഘട്ടത്തിലെത്തി.
## ചരിത്രം

ഉദ്ഘാടന വനിതാ അണ്ടർ 19 ലോകകപ്പ് 2021 ജനുവരിയിൽ നടത്താനാണ് തീരുമാനിച്ചതെങ്കിലും കോവിഡ് 19 പാണ്ടമിക്ക് കാരണം അത് ഒന്നിലധികം തവണ മാറ്റിവെക്കേണ്ടി വന്നു. ഒടുവിൽ ടൂർണമെൻ്റ് 2023ൽ ദക്ഷിണാഫ്രിക്കയിൽ നടത്താൻ തീരുമാനിച്ചു. ആതിഥേയ രാജ്യമെന്ന നിലയിൽ ദക്ഷിണാഫ്രിക്ക ടൂർണമെന്റിലേക്ക് നേരിട്ട് പ്രവേശനം നേടി.

2022 ഡിസംബറിൽ ദക്ഷിണാഫ്രിക്കയുടെ ആഭ്യന്തര ടൂർണമെൻ്റുകളിൽ ഒന്നായ വനിത ടി20 സൂപ്പർ ലീഗിൽ ടീം മത്സരിക്കുകയും അവരുടെ പൂർത്തിയാക്കിയ എല്ലാ മത്സരങ്ങളിൽ പരാജയപ്പെടുകയും ചെയ്തു. പിന്നീട് 2022 ഡിസംബറിലും 2023 ജനുവരിയിലും അവർ ഇന്ത്യയ്ക്കെതിരെ അഞ്ച് മത്സരങ്ങളടങ്ങിയ ഒരു ടി20 പരമ്പര കളിച്ചു. 2023 വനിത അണ്ടർ-19 ടി20 ലോകകപ്പിൽ ടീമിനു സൂപ്പർ സിക്സ് ഘട്ടത്തിലെത്താൻ കഴിഞ്ഞു. അതിൽ അവർ ഗ്രൂപ്പിൽ നാലാം സ്ഥാനത്താണ് ടൂർണമെൻ്റ് തീർത്തത്.
## അവലംബങ്ങൾ
കുഴിക്കലിടവക പബ്ലിക് ലൈബ്രറി, പാങ്ങോട്

കൊല്ലം ജില്ലയിലെ പുത്തൂർ, പാങ്ങോട് സ്ഥിതി ചെയ്യുന്ന ഗ്രന്ഥശാലയാണ് **കുഴിക്കലിടവക പബ്ലിക് ലൈബ്രറി**. ഇരുപതിനായിരത്തോളം പുസ്തകങ്ങളും 830 അംഗങ്ങളുമുണ്ട്.  നിലവിൽ എ പ്ലസ് ഗ്രേഡ് ലൈബ്രറിയാണ്. 
## ചരിത്രം
1947 ഒക്ടോബർ 2ന്
അക്ഷരസ്നേഹികൾ സംഭാവന ചെയ്തത് ഉൾപ്പെടെ ആയിരത്തിലേറെ പുസ്തകങ്ങളുമായി വാടകക്കെട്ടിടത്തിൽ പ്രവർത്തനം ആരംഭിച്ച ലൈബ്രറി ഇന്നിപ്പോൾ ഇരുപതിനായിരത്തോളം പുസ്തകങ്ങളും 830 അംഗങ്ങളുമുള്ള
എ പ്ലസ് ഗ്രേഡ് ലൈബ്രറിയും താലൂക്ക് റഫറൻസ് ഗ്രന്ഥശാലയുമാണ്. വരവുകാല മാധവൻ പിള്ളയും ആലപ്പാട്ട് നാണുശാസ്ത്രിയുമായിരുന്നു ആദ്യ സാരഥികൾ. കുഴിക്കൽ ഇടവക സ്ഥാനീയനായിരുന്ന താഴം ഊരു മഠത്തിൽ ആർ. രാമൻ ഉണ്ണിത്താൻ സംഭാവന ചെയ്ത 10 സെന്റ് സ്ഥലത്താണ് ലൈബ്രറി കെട്ടിടം.
## പ്രവർത്തനങ്ങൾ
മധ്യവേനൽ അവധിക്കാലത്ത് ബാലവേദിയുടെ നേതൃത്വത്തിൽ നടത്തിയ ‘വേനൽ കളിയും കാര്യവും’ പ്രകൃതി സഹവാസ ക്യാംപ്, വായന മത്സരത്തിലും ബാലോത്സവങ്ങളിലും ബാലവേദി അംഗങ്ങൾ നടത്തിയ മികച്ച പ്രകടനം, ബാലവേദിയുടെ ചിട്ടയായ പ്രവർത്തനം എന്നിവ പരിഗണിച്ചാണ്  2019–20 വർഷത്തിലെ സംസ്ഥാനത്തെ ഏറ്റവും മികച്ച ലൈബ്രറി ബാലവേദിക്കുള്ള പി.രവീന്ദ്രൻ സ്മാരക പുരസ്കാരം ലഭിച്ചത്. ലോക പുസ്തകദിനത്തിൽ പുത്തൂർ ഗാന്ധിഭവനിലെ അമ്മമാർക്ക് പുസ്തകങ്ങൾ നൽകി. എല്ലാവർഷവും നടത്തുന്ന അറിവുയാത്രകൾ ലൈബ്രറിയുടെ മറ്റൊരു പ്രത്യേകതയാണ്. ജില്ലയിൽ ആദ്യമായി പുസ്തകങ്ങൾ വർഗീകരിച്ച് കംപ്യൂട്ടറൈസേഷൻ നടത്തിയ ഗ്രാമീണ ഗ്രന്ഥശാലയാണ്. 
വയലാർ അവാർഡ് ജേതാക്കൾക്ക് പുരസ്കാരസ്വീകരണത്തിനുശേഷം ആദ്യസ്വീകരണം നൽകുന്നത് പാങ്ങോട് പബ്ലിക് ലൈബ്രറിയാണ്.  പുരസ്കാരജേതാവ് ബെന്യാമിൻ, അശോകൻ ചരുവിൽ ഉൾപ്പെടെ ഇവിടെ ആദരം
ഏറ്റുവാങ്ങാനായെത്തിയിരുന്നു. ഏഴുവർഷമായി ഈ പതിവു തുടരുന്നു.

## പുരസ്കാരങ്ങൾ
* സംസ്ഥാനത്തെ ഏറ്റവും മികച്ച ലൈബ്രറി ബാലവേദിക്കുള്ള പി.രവീന്ദ്രൻ സ്മാരക പുരസ്കാരം
* ജില്ലയിലെ ഏറ്റവും മികച്ച ലൈബ്രറിക്കുള്ള പുത്തൂർ സോമരാജൻ പുരസ്കാരം 

## അവലംബം


വർഗ്ഗം:കൊല്ലം ജില്ലയിലെ ഗ്രന്ഥാലയങ്ങൾ
സമീർ തന്തി

അസമീസ് ഭാഷാ കവിയും കഥാകൃത്തും വിവർത്തകനും ചിത്രകാരനും സാമൂഹിക പ്രവർത്തകനുമാണ് സമീർ തന്തി (ജനനം 6 ഫെബ്രുവരി 1955). 2012 ലെ അസം വാലി ലിറ്റററി അവാർഡ് ജേതാവാണ് അദ്ദേഹം .  2024-ൽ, "ഫോറിംഗ്ബ്യൂർ ബാറ്റർ കോത ജെയ്ൻ" എന്ന കവിതാ പുസ്തകത്തിന് സാഹിത്യ അക്കാദമി അവാർഡ് ലഭിച്ചു. 
## ജീവിതരേഖ
1955 ഫെബ്രുവരി 6 ന് ഇന്ത്യയിലെ അസമിലെ കർബി ആംഗ്ലോംഗ് ജില്ലയിലെ മിക്കിർചാങ് ടീ എസ്റ്റേറ്റിലെ ബെഹോറയിലാണ് സമീർ തന്ത് ജനിച്ചത് .അദ്ദേഹം ഗോലാഘട്ടിലെ ബിഹോറ മിക്കിർചാങ് പി പ്രൈമറി സ്‌കൂളിൽ പഠിച്ചു , ഹഫ്‌ലോങ് ഗവൺമെൻ്റ് കോളേജിൽ നിന്ന് ഹയർ സെക്കണ്ടറിയും, ദെർഗാവ് കോളേജിൽ നിന്ന് ഇംഗ്ലീഷ് സാഹിത്യത്തിൽ ബിരുദവും , 1983-ൽ ഗൗഹാട്ടി യൂണിവേഴ്‌സിറ്റിയിൽ നിന്ന് ഇംഗ്ലീഷിൽ ബിരുദാനന്തര ബിരുദവും നേടി . ജോലിക്ക് മുമ്പ് സരാഘട്ട് കോളേജിൽ ഫാക്കൽറ്റിയായി ജോലി ചെയ്തു. ഗുവാഹത്തിയിലെ ഒരു ഇംഗ്ലീഷ് ദിനപത്രത്തിൻ്റെ പരിഭാഷകനായും തുടർന്ന് ഗവൺമെൻ്റിൻ്റെ ടൂറിസം വകുപ്പിൽ ടൂറിസ്റ്റ് ഇൻഫർമേഷൻ ഓഫീസറായും അസം.

പതിനാല് കവിതാ പുസ്തകങ്ങളും നാല് വിമർശന ലേഖനങ്ങളും ആഫ്രിക്കൻ, ജാപ്പനീസ് പുസ്തകങ്ങളുടെ രണ്ട് വിവർത്തനങ്ങളും സമീർ തന്തി എഴുതിയിട്ടുണ്ട്. രണ്ട് ചെറുകഥാ സമാഹാരങ്ങളും അദ്ദേഹം എഡിറ്റ് ചെയ്തിട്ടുണ്ട്. [ 4 ] സമൂഹത്തിൻ്റെ വിവിധ വിഭാഗങ്ങൾക്കിടയിലുള്ള വർദ്ധിച്ചുവരുന്ന അസമത്വം പരിഹരിക്കാൻ തൻ്റെ കൃതികളിൽ അദ്ദേഹം പരിശ്രമിക്കുന്നു. [ 5 ] ഇന്ത്യൻ പോയട്രി ഫെസ്റ്റിവൽ (1987), ഏഷ്യൻ പോയട്രി ഫെസ്റ്റിവൽ (1988), വേൾഡ് പോയട്രി ഫെസ്റ്റിവൽ (1989) തുടങ്ങി നിരവധി അന്താരാഷ്ട്ര ഫോറങ്ങളിൽ അദ്ദേഹം തൻ്റെ കവിത അവതരിപ്പിച്ചിട്ടുണ്ട്.

## കൃതികൾ
* * 1985 :- യുദ്ധ ഭൂമിർ കബിതാ (Yuddha Bhumir Kabitaa)
* ശോകകുല ഉപത്യക (Shokakul Upatyaka)
* തേജ് അന്ധരോർ നാവോ ( Tej Andhaaror Nao)
* സോമോയ്, സബ്ദ, സപോൺ (Somoy, Sabda, Sapon)
* 2001 :- കദം ഫുലാർ രാതി (Kadam Phular Raati)
* 2012 :- ആനന്ദ അരു ബെദോനാർ ബൈവാബ് (Ananda Aru Bedonaar Baivab)
* 2013 :-ബിഷാദ് സംഗീതം ( Bishad Sangeet)
* 2021 :-  ഫോറിംഗ്ബ്യൂർ ബാറ്റർ കോത ജെയ്ൻ 

## പുരസ്കാരങ്ങൾ
* 2012 :- അസം വാലി ലിറ്റററി അവാർഡ്
* 2016 :- പത്മനാഥ് വിദ്യാബിനോദ് സാഹിത്യ പുരസ്കാരം
* 2017 :- രാമനാഥ് ഭട്ടാചാര്യ ഫൗണ്ടേഷൻ സാഹിത്യ അവാർഡ്
* 2019 :- "കായകോൽപ്പർ ബേല" എന്ന പുസ്തകത്തിന് സാഹിത്യ അക്കാദമി അവാർഡിന് ഷോർട്ട്‌ലിസ്റ്റ് ചെയ്തു
* 2024 :- ഫോറിംഗ്ബ്യൂർ ബാറ്റർ കോത ജെയ്ൻ  എന്ന പുസ്തകത്തിന് സാഹിത്യ അക്കാദമി അവാർഡ്.
## അവലംബം


വർഗ്ഗം:അസ്സമീസ് കവികൾ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
ഇടത്തുപുറം പൂന്താനം ശ്രീകൃഷ്ണസ്വാമിക്ഷേത്രം

മലപ്പുറം ജില്ലയിൽ പെരിന്തൽമണ്ണ താലൂക്കിൽ അങ്ങാടിപ്പുറം ഗ്രാമപഞ്ചായത്തിൽ, പ്രസിദ്ധമായ തിരുമാന്ധാംകുന്ന് ഭഗവതിക്ഷേത്രത്തിൽ നിന്ന് അല്പദൂരം വടക്കുകിഴക്കുമാറി സ്ഥിതിചെയ്യുന്ന ചെറിയൊരു ക്ഷേത്രമാണ് **ഇടത്തുപുറം പൂന്താനം ശ്രീകൃഷ്ണസ്വാമിക്ഷേത്രം**. ഭക്തകവിയായിരുന്ന പൂന്താനം നമ്പൂതിരി പ്രതിഷ്ഠ കഴിപ്പിച്ച ഈ ക്ഷേത്രത്തിലെ മുഖ്യപ്രതിഷ്ഠ, അദ്ദേഹത്തിന് ദർശനം നൽകിയ രൂപത്തിലുള്ള ശ്രീകൃഷ്ണഭഗവാനാണ്. കൂടാതെ ഉപദേവതകളായി ഗണപതി, പൂർണ്ണാ-പുഷ്കലാസമേതനായ ശാസ്താവ്, ദുർഗ്ഗ, നാഗദൈവങ്ങൾ എന്നിവർക്കും പ്രതിഷ്ഠകളുണ്ട്. ചിങ്ങമാസത്തിലെ അഷ്ടമിരോഹിണി, മേടമാസത്തിലെ വിഷു, വൃശ്ചികമാസത്തിലെ ഗുരുവായൂർ ഏകാദശി, കുംഭമാസത്തിലെ പൂന്താനം ദിനം എന്നിവയാണ് ക്ഷേത്രത്തിലെ പ്രധാന ആണ്ടുവിശേഷങ്ങൾ. ഭക്തജനങ്ങളുടെ നേതൃത്വത്തിലുള്ള ഒരു കമ്മിറ്റിയാണ് ക്ഷേത്രഭരണം നടത്തുന്നത്.

## ഐതിഹ്യം
ജ്ഞാനപ്പാന, ഘനസംഘം തുടങ്ങി നിരവധി കൃതികളുടെ കർത്താവായിരുന്ന പൂന്താനം നമ്പൂതിരി, ശ്രീഗുരുവായൂരപ്പന്റെ പരമഭക്തനായിരുന്നു. എല്ലാ മാസവും മുടങ്ങാതെ കീഴാറ്റൂരുള്ള ഇല്ലത്തുനിന്ന് ഏറെ ദൂരെയുള്ള ഗുരുവായൂർ ക്ഷേത്രത്തിൽ പോയിത്തൊഴുതുവരുന്നത് അദ്ദേഹത്തിന്റെ പതിവായിരുന്നു. പ്രായമേറെയായപ്പോൾ അങ്ങോട്ടുള്ള യാത്ര അസാധ്യമാകുമെന്ന് മനസ്സിലാക്കിയ അദ്ദേഹം, അവസാനത്തെ ഗുരുവായൂർ ദർശനം കഴിഞ്ഞ് മടങ്ങിവരുന്ന സമയത്ത്, ഇന്ന് ക്ഷേത്രമിരിയ്ക്കുന്ന സ്ഥലത്തെത്തിയപ്പോൾ ക്ഷീണം കാരണം അല്പസമയം വിശ്രമിയ്ക്കുമ്പോൾ **ഇനി എന്നെ കാണാൻ ഗുരുവായൂർക്ക് വരണ്ട. ഞാൻ അങ്ങയുടെ ഇടത്തുപുറത്തുണ്ട്** എന്നൊരു അശരീരി കേൾക്കാനിടയായി. ശബ്ദം കേട്ട് ഇടത്തോട്ട് തിരിഞ്ഞുനോക്കിയ പൂന്താനം കണ്ടത്, ഓടക്കുഴൽ വായിച്ചുകൊണ്ടുനിൽക്കുന്ന ശ്രീകൃഷ്ണഭഗവാനെയാണ്!
ഭക്തിപരവശനായ പൂന്താനം അവിടെത്തന്നെ വീണു നമസ്കരിച്ചു. ഈ ദർശനത്തിന്റെ ഓർമ്മയ്ക്കായി പിന്നീട് ഇവിടെ പണികഴിപ്പിച്ച ക്ഷേത്രമാണ് ഇടത്തുപുറം പൂന്താനം ശ്രീകൃഷ്ണസ്വാമിക്ഷേത്രം. ഇതുകൂടാതെ സ്വന്തം കുടുംബക്ഷേത്രമായ പൂന്താനം വിഷ്ണുക്ഷേത്രത്തിലും അദ്ദേഹം ശ്രീകൃഷ്ണപ്രതിഷ്ഠ നടത്തി. ഇരു സ്ഥലങ്ങളിലും മാറിമാറി ദർശനം നടത്തി അദ്ദേഹം 93-ആമത്തെ വയസ്സിൽ ഉടലോടെ വൈകുണ്ഠലോകം പൂകിയെന്നാണ് കഥ.

വർഗ്ഗം:കേരളത്തിലെ ശ്രീകൃഷ്ണക്ഷേത്രങ്ങൾ
വർഗ്ഗം:മലപ്പുറം ജില്ലയിലെ ക്ഷേത്രങ്ങൾ
രാജേന്ദ്ര അർലേക്കർ

കേരളത്തിലെ 23-ാമത്തെ ഗവർണർ ആണ് **രാജേന്ദ്ര വിശ്വനാഥ് അർലേക്കർ** (ജനനം: ഏപ്രിൽ 23,1954). മുമ്പ് ഇദ്ദേഹം ബീഹാറിലെ 29-ാമത്തെ ഗവണർ ആയിരുന്നു. ഹിമാചൽ പ്രദേശിന്റെ 21-ാമത് ഗവർണറും, ഗോവയിൽ നിന്ന് ഹിമാചൽ പ്രദേശ് ഗവർണറായി സേവനമനുഷ്ഠിക്കുന്ന ആദ്യ വ്യക്തിയുമാണ് അർലേക്കർ. ഗോവ സർക്കാരിൽ കാബിനറ്റ് മന്ത്രിയും ഗോവ നിയമസഭ മുൻ സ്പീക്കറുമായിരുന്നു അദ്ദേഹം. ഇദ്ദേഹം ഭാരതീയ ജനതാ പാർട്ടിയുടെ നേതാവാണ്.

## രാഷ്ട്രീയ ജീവിതം
കുട്ടിക്കാലം മുതൽ ആർ. എസ്. എസുമായി ബന്ധപ്പെട്ടയാളാണ് അർലേക്കർ. 1989ൽ അദ്ദേഹം ഭാരതീയ ജനതാ പാർട്ടിയിൽ ചേർന്നു. 1980 മുതൽ ഗോവയിലെ ബി. ജെ. പിയുടെ സജീവ അംഗമാണ് അദ്ദേഹം. ഗോവയിലെ ഭാരതീയ ജനതാ പാർട്ടിയുടെ ജനറൽ സെക്രട്ടറി സ്ഥാനം ഉൾപ്പെടെ വിവിധ പദവികൾ അദ്ദേഹം വഹിച്ചിട്ടുണ്ട്. ഗോവ വ്യാവസായിക വികസന കോർപ്പറേഷൻ ചെയർമാൻ. , ഗോവ സംസ്ഥാന പട്ടികജാതി- മറ്റ് പിന്നാക്ക വിഭാഗങ്ങളുടെ സാമ്പത്തിക വികസന കോർപ്പറേഷൻ ചെയർമാൻ, ഗോവയിലെ ഭാരതീയ ജനതാ പാർട്ടി ജനറൽ സെക്രട്ടറി, ദക്ഷിണഗോവയിലെ ഭാരതീയ ജനതാ പാർട്ടി പ്രസിഡന്റ് എന്നീ സ്ഥാനങ്ങൾ വഹിച്ചിട്ടുണ്ട് .

2014ൽ മനോഹർ പരീക്കർ കേന്ദ്ര പ്രതിരോധമന്ത്രിയായപ്പോൾ അർലേക്കറെ അടുത്ത മുഖ്യമന്ത്രിയായി പരിഗണിച്ചിരുന്നുവെങ്കിലും പാർട്ടി പകരം ലക്ഷ്മികാന്ത് പർസേക്കറെ അടുത്ത മുഖ്യമന്ത്രിയായി തിരഞ്ഞെടുത്തു.

ഗോവ നിയമസഭയെ കടലാസ് രഹിതമാക്കിയ ആദ്യ സംസ്ഥാന നിയമസഭയുടെ ബഹുമതി അദ്ദേഹത്തിനാണ്.

2015 -ൽ മന്ത്രിസഭ പുനഃസംഘടന വേളയിൽ അദ്ദേഹം പരിസ്ഥിതി, വനം മന്ത്രിയായി നിയമിതനായി.

2021 ജൂലൈ 6ന് നിലവിലെ ബന്ദാരു ദത്താത്രേയയെ ഹരിയാന ഗവർണറായി നിയമിച്ചപ്പോൾ അദ്ദേഹം ഹിമാചൽ പ്രദേശ് ഗവർണറായി നിയമിതനായി. ഓരോ അംഗത്തിന്റെയും പ്രവർത്തനം അംഗീകരിക്കപ്പെടുന്ന പാർട്ടിയാണ് ബി. ജെ. പി എന്ന് അർലേക്കർ പാർട്ടിക്ക് നന്ദി പറഞ്ഞു. തുടർന്ന് ബീഹാറിന്റെ 29-ാമത് ഗവർണറായി നിയമിതനായ അദ്ദേഹം 2024 ഡിസംബർ 24 ന് കേരളത്തിന്റെ 23-ാമത് ഗവണറായി നിയമിതനായി..

## അവലംബം

|-

|-

|-

|-

വർഗ്ഗം:ബീഹാർ ഗവർണർമാർ
വർഗ്ഗം:ഹിമാചൽ പ്രദേശിന്റെ ഗവർണർമാർ
വർഗ്ഗം:ജീവിച്ചിരിക്കുന്നവർ
വർഗ്ഗം:1954-ൽ ജനിച്ചവർ
പി.ശിവരാമപിള്ള സ്മാരക ലൈബ്രറി, കുറിച്ചിത്താനം

കോട്ടയം കുറിച്ചിത്താനത്ത് പി. ശിവരാമപിള്ളയുടെ നേതൃത്വത്തിൽ 1949ൽ ആരംഭിച്ച ലൈബ്രറിയാണിത്. ധാരാളം റഫറൻസ് ഗ്രന്ഥങ്ങൾ ഈ ഗ്രന്ഥശാലയിലുണ്ട്.
## പ്രമുഖരുടെ സന്ദർശനം
പ്രമുഖരായ നിരവധി എഴുത്തുകാരും സാംസ്കാരിക പ്രവർത്തകരും ഈ ഗ്രന്ഥശാലയിലെത്തിയിട്ടുണ്ട്. ഇവിടത്തെ പഴയ സന്ദർശക ഡയറിയിൽ  വലിയ എഴുത്തുകാരുടെ കയ്യെഴുത്ത് കാണാം. വയലാർ രാമവർമ, എസ്.കെ.പൊറ്റെക്കാ‍ട്ട്, ചെറുകാട്, എം.പി.മന്മഥൻ, എം.കൃഷ്ണൻ നായർ, തിരുനെല്ലൂർ കരുണാകരൻ, തകഴി ശിവശങ്കരപ്പിള്ള, ആനന്ദ് ശിവറാം, കാരൂർ നീലകണ്ഠപ്പിള്ള തുടങ്ങിയവരുടെ ആശംസകൾ കാണാം.
## അവലംബം


വർഗ്ഗം:കോട്ടയം ജില്ലയിലെ ഗ്രന്ഥശാലകൾ
അവിട്ടം തിരുനാൾ സ്മാരക ഗ്രന്ഥശാല, പൂഞ്ഞാർ

1942ൽ  കോട്ടയം മീനച്ചിലാറിന്റെ തീരത്ത്  പ്രവർത്തനമാരംഭിച്ച ഗ്രന്ഥശാലയാണ് അവിട്ടം തിരുനാൾ സ്മാരക (എടിഎം) ഗ്രന്ഥശാല. കേണൽ ഗോദവർമ രാജയുടെ മകൻ അവിട്ടം തിരുനാളിന്റെ പേരാണു
ലൈബ്രറിക്കു നൽകിയത്. മീനച്ചിൽ താലൂക്കിലെ വലിയ ലൈബ്രറികളിൽ ഒന്നാണിത്. വായനക്കൂട്ടങ്ങൾ, ബാലവേദികൾ, കുടുംബശ്രീ വയോജന കൂട്ടായ്മകൾ, യുപി വിദ്യാർഥികൾക്കായി എഴുത്തുപെട്ടി, എന്നിവ നടത്തുന്നു. സാംസ്കാരിക പ്രാധാന്യമുള്ള വിഷയങ്ങളിൽ പ്രതിമാസ സമ്മേളനങ്ങളും ചർച്ചയുമുണ്ട്. ബാലവേദി, വനിതാവേദി എന്നിവയുമുണ്ട്.  2017-ൽ എ.ടി.എം. ഗ്രന്ഥശാലയുടെ പ്ലാറ്റിനം ജൂബിലി ആഘോഷം ഒരുവർഷം നീണ്ടുനിന്നു. കോവിഡ് കാലഘട്ടത്തിലും ദുരിതാശ്വാസ പ്രവർത്തനങ്ങൾക്ക് മുൻഗണന നൽകി. അക്ഷരസേന രൂപവത്‌കരിച്ച് പുസ്തക വണ്ടിയുമായി ഗ്രന്ഥവിതരണം നടത്തി. വായനക്കൂട്ടങ്ങളും ഉണ്ടാക്കി. വാർഡുകൾതോറും ബാലവേദികളും കുടുംബശ്രീ വയോജന കൂട്ടായ്മകളുമുണ്ട്. 
## അവലംബം


വർഗ്ഗം:കോട്ടയം ജില്ലയിലെ ഗ്രന്ഥശാലകൾ
പനമറ്റം ദേശീയ വായനശാല

കോട്ടയം ജില്ലയിലെ പനമറ്റത്ത് 1951ൽ സ്ഥാപിച്ച ഗ്രാമീണ ഗ്രന്ഥശാലയാണ് **പനമറ്റം ദേശീയ വായനശാല**. ആയിരത്തിലധികം അംഗങ്ങളുള്ള ലൈബ്രറി വീടുകളിലേക്കു പുസ്തകമെത്തിച്ച് ശ്രദ്ധേയമായ നിലയിൽ പ്രവർത്തിക്കുന്നു. ഇതിനായി ഒരു വനിതാ ലൈബ്രേറിയന്റെ സേവനവുമുണ്ട്. കരിയർ ഗൈഡൻസ് വിഭാഗവും നിശാ പാഠശാലയും ഇവിടെ പ്രവർത്തിക്കുന്നുണ്ട്. ഇവിടത്തെ പരിശീലനം കഴിഞ്ഞു സർക്കാർ ജോലി നേടിയിട്ടുള്ളത് നൂറു കണക്കിനാളുകളാണ് സംസ്ഥാനത്തെ മികച്ച ഗ്രന്ഥശാലയ്ക്കുള്ള പുരസ്കാരം സ്വന്തമാക്കിയിട്ടുണ്ട്. അഞ്ച് വർഷമായി തുടർച്ചയായി എ പ്ലസ് ഗ്രേഡ് അംഗീകാരവുമുണ്ട്. എല്ലാരും പാടുന്നു എന്ന പ്രതിമാസ സംഗീത പരിപാടിയിൽ നാട്ടുകാർക്കെല്ലാം പങ്കെടുക്കാം.

കവിയും വാഗ്മിയുമായിരുന്ന ഗ്രന്ഥശാല പ്രവർത്തകൻ വി. ബാലചന്ദ്രന്റെ പേരിൽ ഗ്രന്ഥശാല കവിതാ പുരസ്കാരം ഏർപ്പെടുത്തിയിട്ടുണ്ട്.
## പുരസ്കാരങ്ങൾ
* മികച്ച ഗ്രന്ഥശാലക്കുള്ള വി. രമേശ് കുമാർ പുരസ്കാരം
* ഇഎംഎസ് പുരസ്കാരം
* പവനൻ പുരസ്കാരം
* ഐ.വി. ദാസ് പുരസ്കാരം
* ഡി.സി. പുരസ്കാരം
## അവലംബം


വർഗ്ഗം:കോട്ടയം ജില്ലയിലെ ഗ്രന്ഥശാലകൾ
ഹസ്കപ്പ്

ഏഷ്യ, യൂറോപ്പ്, വടക്കേ അമേരിക്ക എന്നിവിടങ്ങളിലെ തണുപ്പുള്ള വടക്കൻ പ്രദേശങ്ങളിൽ കണ്ട് വരുന്ന ഒരിനം പഴവർഗച്ചെടിയാണ് **ഹസ്കപ്പ്** (* Lonicera caerulea*). 

## പേരിന് പിന്നിൽ
വടക്കൻ ജപ്പാനിലെ ഹൊക്കൈദോ ദ്വീപിൽ താമസിക്കുന്ന അയ്നു ഗോത്രവിഭാഗത്തിന്റെ ഭാഷയിൽ നിന്നാണ് “ഹസ്കപ്പ്” (അയ്നു: ハㇲカプ,* haskap*) എന്ന വാക്കിന്റെ ഉറവ്.

## വിവരണം
1.5 മുതൽ 2 മീറ്റർ വരെ ഉയരം വയ്ക്കാവുന്ന ഇലപൊഴിയും കുറ്റിച്ചെടിയാണ് ഹസ്കപ്പ്. നെടുവട്ടത്തിലുള്ള പരന്ന ചാരം കലർന്ന പച്ച നിറത്തിലുള്ള ഇലകളുള്ള ഇവയുടെ പൂക്കൾ മഞ്ഞ നിറമുള്ള അഞ്ച് ഇതളുകളോട് കൂടിയവയാണ്. ചെറിയ കുറ്റി പോലെ നീല നിറത്തിലുള്ള ഇവയുടെ പഴങ്ങൾ ഭക്ഷ്യയോഗ്യമാണ്. 

തണുത്ത കാലാവസ്ഥയിലാണ് ഇവ നന്നായി വളരുക. ഇവയുടെ പൂക്കൾക്ക് അതിശൈത്യത്തെ നേരിടാനുള്ള കഴിവ് ഉണ്ട്. നല്ലപോലെ വെയിലുള്ള പശിമയാർന്ന ജൈവസത്ത് അധികമുള്ള മണ്ണാണ് ഇവയ്ക്ക് വേണ്ടത്.

## വിതരണം
റഷ്യ, ജപ്പാൻ, വടക്കുകിഴക്കൻ ചൈന, അമേരിക്ക, കാനഡ എന്നീ രാജ്യങ്ങളിലാണ് ഹസ്കപ്പ് കൂടുതലായി കണ്ടുവരുന്നത്. ടൈഗ പ്രദേശങ്ങളിലെ ചതുപ്പുനിലങ്ങളോട് ചേർന്ന ഇടങ്ങളിൽ ഇവയെ കൂടുതലായി കാണാൻ കഴിയും. 

## കൃഷി
സൈബീരിയ, ചൈന, വടക്കൻ ജപ്പാൻ എന്നിവിടങ്ങളിലെ തദ്ദേശീയർ ഏറെ കാലങ്ങളായി ഇവയുടെ പഴങ്ങൾ ശേഖരിച്ച് ഉപയോഗിച്ചിരുന്നെങ്കിലും. വ്യാവസായികമായി കൃഷി ചെയ്യാൻ തുടങ്ങിയിട്ട് അധികം ആയിട്ടില്ല. 1950കളിൽ സോവിയറ്റ് യൂണിയനിലും 1970കളിൽ ജപ്പാനിലെ ഹൊക്കൈദോയിലും ഇവ വൻ തോതിൽ കൃഷി ചെയ്യാൻ ആരംഭിച്ചത്. 

ഇളവേനലിലാണ് ഇവയുടെ കൊയ്ത്ത്. ഇവയുടെ അകം പഴുത്ത് നീല നിറമാകുമ്പോഴാണ് ശേഖരിക്കേണ്ടത്. ഒരു ചെടിയിൽ നിന്ന് മൂന്ന് കിലോ വരെ പഴങ്ങൾ ലഭിക്കും.

## ഉപയോഗങ്ങൾ

ജാമുകൾ, ഐസ്ക്രീം, ജ്യൂസ്, മിഠായികൾ എന്നിവ ഹസ്കപ്പ് പഴങ്ങളിൽ നിന്ന് ഉത്പാദിപ്പിക്കാം. ഇതിൽ നിന്ന് ഉണ്ടാക്കിയെടുക്കുന്ന വീഞ്ഞിന് ചുവന്ന മുന്തിരിയുടെ വീഞ്ഞിനോട് സാദൃശ്യമുള്ള ചുവയാണ്.

## അവലംബം
ചന്ദ്രിക (സോപ്പ്)

ലഘുചിത്രം|ചന്ദ്രിക സോപ്പിന്റെ കവർ
ബാംഗ്ലൂർ ആസ്ഥാനമായ വിപ്രോ എൻ്റർപ്രൈസസിൻ്റെ ഉടമസ്ഥതയിലുള്ള ഹെർബൽ സോപ്പ് ബ്രാൻഡാണ് **ചന്ദ്രിക** . ഇത് മുമ്പ് 1940-ൽ, സി.ആർ. കേശവൻ വൈദ്യർ, കേരളത്തിലെ തൃശ്ശൂർ ജില്ലയിലെ ഇരിഞ്ഞാലക്കുട ആസ്ഥാനമായി സ്ഥാപിച്ച എസ് വി പ്രൊഡക്‌ട്‌സാണ് നിർമ്മാണവും വിപണനവും നടത്തിയിരുന്നത്. 2003-ൽ ചന്ദ്രികയുടെ വിപണനാവകാശം എസ്. വി. പ്രൊഡക്ട്സിൽ നിന്നും വിപ്രോ കൺസ്യൂമർ കെയർ ആൻഡ് ലൈറ്റിംഗ്  കരസ്ഥമാക്കി 

## ചേരുവകൾ

ഉത്പാദകരുടെ അഭിപ്രായത്തിൽ, വെളിച്ചെണ്ണ, കാസ്റ്റിക് സോഡ (കൂടുതൽ അളവിൽ), കോലിഞ്ചി, നാരങ്ങാത്തൊലിയെണ്ണ, മരോട്ടി എണ്ണ, ഓറഞ്ച് ഓയിൽ, ചന്ദനതൈലം എന്നിവയാണ് ചന്ദ്രിക സോപ്പിലെ ചേരുവകൾ. ഓരോന്നിനും ഓരോ പ്രത്യേക ഔഷധഗുണം ഉണ്ടെന്ന് അവർ അവകാശപ്പെടുന്നു.

## അവലംബം
കോപ്പിറൈറ്റിങ്

പരസ്യത്തിനോ മറ്റ് വിപണി രൂപങ്ങൾക്കോ വേണ്ടി പ്രചാര വാചകങ്ങൾ എഴുതുന്ന പ്രവൃത്തി അല്ലെങ്കിൽ തൊഴിലാണ് **കോപ്പിറൈറ്റിങ്** . കോപ്പിറൈറ്റിങ്, ഉൽപ്പന്നങ്ങളോ സേവനങ്ങളോ വിൽക്കാൻ ലക്ഷ്യമിടുന്നു. ബ്രാൻഡ് അവബോധം വർദ്ധിപ്പിക്കാനും ആത്യന്തികമായി ഒരു വ്യക്തിയെയോ ഗ്രൂപ്പിനെയോ ഒരു പ്രത്യേക നടപടി സ്വീകരിക്കാൻ പ്രേരിപ്പിക്കാനും ലക്ഷ്യമിടുന്ന രേഖാമൂലമുള്ള ഉള്ളടക്കമാണ് കോപ്പിറൈറ്റിങ്  എന്ന് വിളിക്കുന്ന ഉൽപ്പന്നം.

പരസ്യബോർഡുകൾ, ബ്രോഷറുകൾ, കാറ്റലോഗുകൾ, ജിംഗിൾ വരികൾ, മാഗസിൻ, പത്ര പരസ്യങ്ങൾ, വിൽപ്പന കത്തുകൾ, മറ്റ് നേരിട്ടുള്ള മെയിലുകൾ, ടെലിവിഷൻ അല്ലെങ്കിൽ റേഡിയോ പരസ്യങ്ങൾക്കായുള്ള സ്ക്രിപ്റ്റുകൾ, ടാഗ്ലൈനുകൾ, വൈറ്റ് പേപ്പറുകൾ, വെബ്സൈറ്റ്, സോഷ്യൽ മീഡിയ പോസ്റ്റുകൾ, പേ-പെർ-ക്ലിക്ക്, മറ്റ് മാർക്കറ്റിംഗ് ആശയവിനിമയങ്ങൾ എന്നിവ സൃഷ്ടിക്കാൻ കോപ്പി റൈറ്റർമാർ സഹായിക്കുന്നു. ഉള്ളടക്കം പുതുമയുള്ളതും പ്രസക്തവും ഫലപ്രദവുമായി നിലനിർത്തുമ്പോൾ ഇതെല്ലാം ടാർഗെറ്റ് പ്രേക്ഷകരുടെ പ്രതീക്ഷകളുമായി യോജിക്കുന്നു. 

## അവലംബം

വർഗ്ഗം:വിപണനം
അസമത (ഗണിതശാസ്ത്രം)

ഗണിതശാസ്ത്രത്തിൽ രണ്ട് സംഖ്യകളോ മറ്റ് ഗണിതശാസ്ത്ര പദപ്രയോഗങ്ങളോ തമ്മിൽ തുല്യതയില്ലാത്ത താരതമ്യം ചെയ്യുന്ന ഒരു ബന്ധമാണ് **അസമത**. സംഖ്യാസരേഖയിലെ രണ്ട് സംഖ്യകളെ അവയുടെ വലിപ്പം കൊണ്ട് താരതമ്യം ചെയ്യാൻ ഇത് പലപ്പോഴും ഉപയോഗിക്കുന്നു.

## അങ്കനം
വിവിധ തരത്തിലുള്ള അസമത്വങ്ങളെ പ്രതിനിധീകരിക്കാൻ വ്യത്യസ്ത അങ്കനങ്ങൾ ഉപയോഗിക്കുന്നു:

* a  b അർത്ഥമാക്കുന്നത് a, b നേക്കാൾ **വലുതാണ്** എന്നാണ്.

രണ്ട് സാഹചര്യങ്ങളിലും a  b നോട് തുല്യമല്ല. ഇത്തരം ബന്ധങ്ങളെ **കർശന അസമതകൾ** എന്ന് വിളിക്കുന്നു. അതായത് a എന്നത് b യെക്കാൾ കർശനമായി കുറവോ കർശനമായി വലുതോ അണ്.

കർശന അസമതകൾക്ക് വിപരീതമായി, കർശനമല്ലാത്ത രണ്ട് തരം അസമത ബന്ധങ്ങളുണ്ട്:

* a \le b അല്ലെങ്കിൽ a \leqslant b അല്ലെങ്കിൽ a \leqq b അർത്ഥമാക്കുന്നത് a, b നേക്കാൾ ചെറുതോ അതിന് തുല്യമോ അണ്.
* a \ge b അല്ലെങ്കിൽ a \geqslant b അല്ലെങ്കിൽ a \geqq b അർത്ഥമാക്കുന്നത് a, b നേക്കാൾ വലുതോ അതിന് തുല്യമോ അണ്.

17, 18 നൂറ്റാണ്ടുകളിൽ വ്യക്തിഗത അങ്കനങ്ങളോ അച്ചടി ചിഹ്നങ്ങളോ ആണ് അസമതകളെ സൂചിപ്പിക്കാൻ ഉപയോഗിച്ചിരുന്നത്. ഉദാഹരണത്തിന്, 1670-ൽ ജോൺ വാലിസ് ≤ ൽ തിരശ്ചീനമായ രേഖ a \ngtr b എന്നതുകൊണ്ട് a, b നേക്കാൾ "വലുതല്ല" എന്ന് സൂചിപ്പിക്കാം. അതുപോലെ a \nless b വച്ച് a, b നേക്കാൾ "ചെറുതല്ല" എന്നും സൂചിപ്പിക്കാം.

a ≠ b എന്ന അങ്കനം അർത്ഥമാക്കുന്നത് a, b ന് തുല്യമല്ല എന്നാണ്, ഈ അസമത ചിലപ്പോൾ കർശന അസമതയുടെ ഒരു രൂപമായി കണക്കാക്കപ്പെടുന്നു. ഒന്ന് മറ്റൊന്നിനേക്കാൾ വലുതാണെന്ന് ഇത് പറയുന്നില്ല; ഇതിന് a, b ഒരു ക്രമീകൃത ഗണത്തിന്റെ അംഗമാകേണ്ടതില്ല.

എഞ്ചിനീയറിംഗ് ശാസ്ത്രത്തിൽ, ഒരു അളവ് മറ്റൊന്നിനേക്കാൾ വളരെ വളരെ വലുതാണെന്ന് പ്രസ്താവിക്കുകതിനും ഈ ചിഹ്നങ്ങൾ ഉപയോഗിക്കാറുണ്ട്. 

* *a ≪ b* എന്നതുകൊണ്ട് അർത്ഥമാക്കുന്നത് a, b യെക്കാൾ വളരെ ചെറുതാണ് എന്നാണ്.
* *a ≫ b* എന്നതുകൊണ്ട് അർത്ഥമാക്കുന്നത് a, b യെക്കാൾ വളരെ വലുതാണ് എന്നാണ്.

ഇതുകൊണ്ട് ഒരു വ്യഞ്ജകത്തിന്റെ മൂല്യത്തിൽ വലിയ വ്യത്യാസം വരാതെ സ്ഥൂലമായി എഴുതുമ്പോൾ ചെറിയ മൂല്യങ്ങളെ അവഗണിക്കാം

## സംഖ്യാരേഖയിലെ ഗുണങ്ങൾ
അസമതകൾ ചുവടെ പറയുന്ന ഗുണങ്ങളാൽ നിയന്ത്രിക്കപ്പെടുന്നു. കർശനമല്ലാത്ത എല്ലാ അസമതകങ്ങളും (≤, ≥) അവയുടെ അനുബന്ധ കർശന അസമതകങ്ങളാൽ () മാറ്റിസ്ഥാപിക്കുകയാണെങ്കിലും കൂടാടെതെ ഏകതാന ഫലനങ്ങളെ *കർശന* ഏകതാന ഫലനങ്ങളായി പരിമിതപ്പെടുത്തിയാലും ചുവടെ പറടെ പറയുന്ന ഗുണങ്ങൾ ശരിയായിരിക്കും.

## അവലംബം
ജോണി എം.എൽ

ന്യൂ ഡൽഹി കേന്ദ്രീകരിച്ച് പ്രവർത്തിക്കുന്ന കലാ നിരൂപകനും ആർട്ട് ക്യൂറേറ്ററും വിവർത്തകനും എഴുത്തുകാരനുമാണ് **ജോണി എം.എൽ**.  കേരളത്തിലെ മ്യൂസിയങ്ങളുടെ പ്രവർത്തനം അവലോകനം ചെയ്യുന്നതിനും നിർദേശങ്ങൾ സമർപ്പിക്കുന്നതിനുമായി രൂപീകരിച്ച മ്യൂസിയം കമ്മീഷൻ അംഗമാണ്.

## ജീവിതരേഖ
1969-ൽ തിരുവനന്തപുരം ജില്ലയിലെ വക്കം എന്ന ഗ്രാമത്തിൽ ജനിച്ചു. ഗോൾഡ്സ്മിത്ത് കോളേജ്, ലണ്ടൻ സർവകലാശാല, എംഎസ്. സർവകലാശാല, ബറോഡ, കേരള സർവകലാശാല എന്നിവിടങ്ങളിൽ നിന്ന് ഇംഗ്ലിഷ് സാഹിത്യം, കലാവിമർശനം, ആർട്ട് ക്യുറേഷൻ എന്നീ വിഷയങ്ങളിൽ  ബിരുദാനന്തര ബിരുദങ്ങൾ നേടിയിട്ടുണ്ട്. സ്റ്റാൻസ് മാഗസിൻ, ആർട്ട് തെഹൽക, മാറ്റേഴ്‌സ് ഓഫ് ആർട്ട്, നാരദ ന്യൂസ് മലയാളം, കാർട്ട് ഓൺ ആർട്ട് എന്നിവയുൾപ്പെടെ നിരവധി ഓൺലൈൻ, പ്രിൻ്റ് മാസികകളിൽ എഡിറ്റർ / റൈറ്റർ എന്ന നിലയിൽ അദ്ദേഹം സംഭാവന നൽകിയിട്ടുണ്ട്. 2012ലെ യുണൈറ്റഡ് ആർട്ട് ഫെയറിന്റെ ആദ്യ പതിപ്പിന്റെ മുഖ്യ ക്യൂറേറ്ററായിരുന്നു.  നിരവധി ഷോകൾ അദ്ദേഹം ക്യൂറേറ്റ് ചെയ്തിട്ടുണ്ട്.  

ജെറാം പട്ടേൽ, എൻ.എൻ. റിംസൺ, സഞ്ജീവ് സിൻഹ എന്നീ മൂന്ന് കലാകാരന്മാരെക്കുറിച്ചുള്ള  ഡോക്യുമെൻ്ററികൾ സംവിധാനം ചെയ്തിട്ടുണ്ട്.

## കൃതികൾ
* പുറനാടന്റെ രഹസ്യ ജീവിതങ്ങൾ (നോവൽ)
* ക്യൂറേറ്ററുടെ കല  
* പുത്രസൂത്രം (നോവൽ)
* ദളിത് പോപ്പ് (ലേഖനങ്ങൾ)
* ബ്രാന്റി ഷോപ്പ് (കഥാ സമാഹാരം)
* അക്ഷരാർത്ഥം (ലേഖനങ്ങൾ)
* നായക നിർമിതിയുടെ രാഷ്ട്രീയം (ലേഖനങ്ങൾ)
* ആസക്തിയുടെ പുസ്തകം (ലേഖനങ്ങൾ)
### വിവർത്തനങ്ങൾ
* അനിതാ നായരുടെ മിസ്ട്രസ്
* പൗലോ കൊയ്‌ലോയുടെ ഇലവൻ മിനിറ്റ്‌സ്
* ഫിലിപ്പ് റോത്തിന്റെ ഐ മാരീഡ് എ കമ്യൂണിസ്റ്റ്
* റോബർട്ടോ ബൊലാനോയുടെ ഡിസ്റ്റന്റ് സ്റ്റാർ
* ബെൻ ഓക്രിയുടെ ഫാമിഷ്ഡ് റോഡ് അസ്‌റ്റോണിഷിംഗ് ദി ഗോഡ്‌സ്
* ഓർഹൻ പാമുക്കിന്റെ ബ്ലാക്ക് ബുക്ക്,  ന്യൂ ലൈഫ് എന്നീ പുസ്തകങ്ങൾ
* സാന്തോർ മാറോയ്‌യുടെ എംബേർസ് എന്നീ കൃതികളുടെ വിവർത്തനങ്ങൾ പ്രസിദ്ധീകരിച്ചിട്ടുണ്ട്. 
* അരവിന്ദ് കെജ്‌രിവാൾ: ഇന്ത്യ സമ്പൂർണ്ണ ജനാധിപത്യത്തിലേക്ക്   
* സെബാസ്റ്റ്യനും പുത്രന്മാരും - ടി.എം. കൃഷ്ണ
## ക്യൂറേറ്റ് ചെയ്ത പ്രദർശനങ്ങൾ
* ഡ്രീംസ് : പ്രോജക്റ്റ്സ് അൺ റിയലൈസ്ഡ്, 2003
* ലെൻസിംഗ് - ഇറ്റ്, 2011
* തെക്കൻ കാറ്റ് (47 ആമത് കൊൽക്കത്ത ബിർല അക്കാദമി പ്രദർശനം)
* LoC -ലൈൻ ഓഫ് കൺട്രോൾ  (49 ആമത് കൊൽക്കത്ത ബിർല അക്കാദമി പ്രദർശനം)
* കാർട്ടിസ്റ്റ് പ്രോജക്റ്റ്, ജയ്‍പൂർ
* R.A.P.E – റെയർ ആക്റ്റ്സ് ഓഫ് പൊളിറ്റിക്കൽ എൻഗേജ്മെന്റ്
* വൈബ്രന്റ് ഗുജറാത്ത്
## അവലംബം


വർഗ്ഗം:ആർട്ട് ക്യുറേറ്റർ
വർഗ്ഗം:കലാ നിരൂപകർ
പാലക്കുഴ

കേരളത്തിലെ എറണാകുളം ജില്ലയിൽ, പാലക്കുഴ ഗ്രാമപഞ്ചായത്തിന്റെ ഭാഗമായ ഒരു ഗ്രാമമാണ് **പാലക്കുഴ**. കൂത്താട്ടുകുളം മുതൽ മൂവാറ്റുപുഴ വരെയുള്ള ഒരു സമാന്തര പാതയിലാണ് ഈ ഗ്രാമം സ്ഥിതി ചെയ്യുന്നത്. പാണ്ടപ്പിള്ളി, കോഴിപ്പിള്ള എന്നിവയാണ് ഈ ഗ്രാമത്തിന് സമീപസ്ഥമായ മറ്റ് സ്ഥലങ്ങൾ. എറണാകുളം നഗരത്തിൽ നിന്ന് 48 കിലോമീറ്ററും മൂവാറ്റുപുഴയിൽ നിന്ന് 13 കിലോമീറ്ററും അകലെയാണ് ഈ ഗ്രാമം സ്ഥിതിചെയ്യുന്നത്.&nbsp;&nbsp;

## സ്ഥാനം

## ജനസംഖ്യാശാസ്ത്രം
2011 ലെ ഇന്ത്യൻ സെൻസസ് പ്രകാരം 6584 പുരുഷന്മാരും 6828 സ്ത്രീകളും ഉൾപ്പെടെ 13412 ആയിരുന്ന പാലക്കുഴ ഗ്രാമത്തിലെ ജനസംഖ്യ.

## അവലംബം

വർഗ്ഗം:എറണാകുളം ജില്ലയിലെ ഗ്രാമങ്ങൾ
വർഗ്ഗം:Coordinates on Wikidata
മാമലക്കണ്ടം

എറണാകുളം ജില്ലയിലെ കോതമംഗലം താലൂക്കിൽ നിന്ന് ഏകദേശം 32 കിലോമീറ്റർ അകലെ സ്ഥിതിചെയ്യുന്ന മനോഹരമായ ഒരു ചെറിയ ഗ്രാമമാണ് **മാമലക്കണ്ടം**. സമുദ്രനിരപ്പിൽ നിന്ന് ശരാശരി 1200 മീറ്റർ ഉയരത്തിലാണ് ഇത് സ്ഥിതി ചെയ്യുന്നത്. എളമ്പശേരി വെള്ളച്ചാട്ടത്തിൻ്റെ പശ്ചാത്തലത്തിലുള്ള ഗ്രാമത്തിലെ സർക്കാർ ഹൈസ്‌കൂൾ ഫോട്ടോ ചില വ്ലോഗർമാർ സോഷ്യൽ മീഡിയയിൽ പോസ്റ്റ് ചെയ്തതിനെ തുടർന്ന് ഈ ഗ്രാമം കോതമംഗലം താലൂക്കിലെ അറിയപ്പെടുന്ന വിനോദസഞ്ചാര കേന്ദ്രമായി മാറി. വർഷം മുഴുവനും പ്രസന്നമായ കാലാവസ്ഥയുള്ള ഈ സ്ഥലം സമൃദ്ധമായ തോട്ടങ്ങൾക്ക് നടുവിലെ ക്യാമ്പിംഗിനും ട്രെക്കിംഗിനും പറ്റിയ സ്ഥലമാണ്. കോതമംഗലത്ത് നിന്ന് തട്ടേക്കാട്, കുട്ടമ്പുഴ, ഉള്ളന്തണ്ണി വഴി മാമലക്കണ്ടം ഗ്രാമത്തിലെത്താവുന്നതാണ്. 

## അവലംബം

വർഗ്ഗം:എറണാകുളം ജില്ലയിലെ ഗ്രാമങ്ങൾ
റെട്രോ (ചലച്ചിത്രം)

കാർത്തിക് സുബ്ബരാജ് രചനയും സംവിധാനവും ചെയ്ത് 2025-ൽ പുറത്തിറങ്ങിയ ഒരു ഇന്ത്യൻ തമിഴ് ഭാഷാ റൊമാൻ്റിക് ആക്ഷൻ ചിത്രമാണ് **റെട്രോ**. സ്റ്റോൺ ബെഞ്ച് ക്രിയേഷൻസും 2 ഡി എൻ്റർടെയ്ൻമെൻ്റും ചേർന്നാണ് ഈ ചലച്ചിത്രം നിർമ്മിച്ചിരിക്കുന്നത്. 
ഈ ചലച്ചിത്രത്തിൽ ജയറാം , ജോജു ജോർജ് , കരുണാകരൻ , നാസർ , പ്രകാശ് രാജ് , സുജിത് ശങ്കർ , പ്രേം കുമാർ , രാമചന്ദ്രൻ ദുരൈരാജ് , രമ്യ സുരേഷ് എന്നിവർക്കൊപ്പം സൂര്യയും പൂജ ഹെഗ്‌ഡെ യുമാണ് പ്രധാന കഥാപാത്രങ്ങളെ അവതരിപ്പിക്കുന്നത്.

2023 മാർച്ചിൽ സൂര്യ 44 എന്ന താൽക്കാലിക ശീർഷകത്തിലാണ് ചിത്രം ഔദ്യോഗികമായി പ്രഖ്യാപിച്ചത്. കാരണം ഇത് സൂര്യയുടെ 44-ാമത്തെ ചിത്രമാണ്. പ്രണയം, ചിരി, യുദ്ധം എന്നീ ടാഗ്‌ലൈനിനൊപ്പം ഔദ്യോഗിക പേര് 2024 ഡിസംബറിൽ പ്രഖ്യാപിച്ചു. പ്രിൻസിപ്പൽ ഫോട്ടോഗ്രാഫി ആരംഭിച്ചു. 2024 ജൂണിൽ, ഒക്‌ടോബർ ആദ്യത്തോടെ ഷൂട്ടിംഗ് പൂർത്തിയാക്കി. ആൻഡമാൻ നിക്കോബാർ ദ്വീപുകൾ , ഊട്ടി , കേരളം , ചെന്നൈ എന്നിവിടങ്ങളായിരുന്നു ചിത്രീകരണ സ്ഥലങ്ങൾ. ഈ ചിത്രത്തിൻ്റെ സംഗീതം സന്തോഷ് നാരായണനും ഛായാഗ്രഹണം ശ്രേയാസ് കൃഷ്ണയും എഡിറ്റിംഗ് ഷഫീക്ക് മുഹമ്മദ് അലിയുംമാണ് നിർവ്വഹിച്ചിരിക്കുന്നത്.
റെട്രോ 2025 മധ്യത്തോടെ തിയേറ്ററുകളിൽ റിലീസ് ചെയ്യാൻ ഷെഡ്യൂൾ ചെയ്തിട്ടുണ്ട്.

*റെട്രോ* 2025 മെയ് 1 ന് തിയേറ്ററുകളിൽ റിലീസ് ചെയ്തു, നല്ല അവലോകനങ്ങൾ നേടുകയും വാണിജ്യ വിജയമാവുകയും ചെയ്തു. ഈ ചിത്രം 235 കോടിയിലധികം കളക്ഷൻ നേടി.

## കഥാ പശ്ചാത്തലം
അക്രമാസക്തനായ ഒരു യുവാവ് തൻ്റെ  ഗുണ്ടാ ജീവിതം ഉപേക്ഷിക്കുന്നതായി തന്റെ ഭാര്യക്ക് വാക്ക് നൽകിയതിന് ശേഷം തന്റെ 
ഗുണ്ടാ ജീവിതം ഉപേക്ഷിക്കുന്നു. എന്നാൽ ശത്രുക്കളിൽ നിന്ന് അവന് ബുദ്ധിമുട്ടുകൾ ഉണ്ടാകുന്നു ഇതാണ് ഈ സിനിമയുടെ കഥാ പശ്ചാത്തലം.

## കാസ്റ്റ്
*സൂര്യ
*പൂജ ഹെഗ്‌ഡെ
ബേബി അവ്‌നി ബാല്യകാലത്തിൽ[ 1 ]
*ജയറാം
*ജോജു ജോർജ്
*കരുണാകരൻ
*നാസർ
*വാസു റെഡ്ഡി നായക്കായി പ്രകാശ് രാജ്
*സുജിത് ശങ്കർ
*താരക് പൊന്നപ്പ
*തമിഴ്
*കൃഷ്ണകുമാർ ബാലസുബ്രഹ്മണ്യൻ
*പ്രേം കുമാർ
*രാമചന്ദ്രൻ ദുരൈരാജ്
*ഉദയ് മഹേഷ്
*സന്ദീപ് രാജ്
*മുരുകവേൽ
*വിധു
*നന്ദിതാ ദാസ്
*രമ്യ സുരേഷ്
*എം.ഡി ആസിഫ്
*ശ്രിയ ശരൺ ഒരു ഗാനരംഗത്തിൽ പ്രത്യേക വേഷത്തിൽ

## സംഗീതം
ഈ ചലച്ചിത്രത്തിലെ സംഗീതവും പശ്ചാത്തലസംഗീതവും ഒരുക്കിയിരിക്കുന്നത് സന്തോഷ് നാരായണനാണ്.

## റിലീസ്
#### തിയേറ്റർ
ഈ ചലച്ചിത്രം 2025 മധ്യത്തോടെ റിലീസ് ചെയ്യിക്കാനാണ് ഈ ചിത്രത്തിന്റെ അണിയറപ്രവർത്തകർ പദ്ധതിയിട്ടിരിക്കുന്നത്. യഥാർത്ഥ തമിഴ് ഭാഷയ്ക്ക് പുറമേ തെലുങ്ക് , ഹിന്ദി ഭാഷകളിലും ഈ ചലച്ചിത്രം റിലീസ് ചെയ്യാൻ പദ്ധതിയിട്ടിട്ടുണ്ട്.

#### ഹോം മീഡിയ
ഈ ചിത്രത്തിൻ്റെ സ്ട്രീമിംഗ് അവകാശം 80 കോടി രൂപ (US$9.6 ദശലക്ഷം) എന്ന റെക്കോർഡ് വിലയ്ക്ക് നെറ്റ്ഫ്ലിക്സ് സ്വന്തമാക്കി.
## അവലംബം

## ബാഹ്യ ലിങ്കുകൾ
*
മ്യൂസിയം കമ്മീഷൻ

സംസ്ഥാനത്തെ മ്യൂസിയങ്ങളുടെ പ്രവർത്തനം അവലോകനം ചെയ്യുന്നതിനും മാർഗനിർദ്ദേശങ്ങൾ സമർപ്പിക്കുന്നതിനുമായി കേരള സർക്കാർ 2024 ൽ രൂപീകരിച്ച കമ്മീഷനാണ് **മ്യൂസിയം കമ്മീഷൻ**. കമ്മീഷന്റെ പരിഗണനാവിഷയങ്ങൾ തയ്യാറാക്കുന്നതിന്‌ പരാമർശം (1) പ്രകാരം ഒരു സമിതി രൂപീകരിക്കുകയും ചെയ്തിരുന്നു. പ്രസ്തുത സമിതിയുടെ കൺവീനറായ മ്യൂസിയം മുഗശാലവകപ്പ്‌ ഡയറക്ടറുടെ നേതൃത്വത്തിൽ തയ്യാറാക്കിയ നിയുക്ത മ്യൂസിയം കമ്മീഷന്റെ ഘടന, കർത്തവ്യങ്ങൾ എന്നിവ സംബന്ധിച്ച്‌ പരാമർശം (2) പ്രകാരം റിപ്പോർട്ട്‌ സമർപ്പിച്ചിരുന്നു.

## കമ്മീഷന്റെ ഉത്തരവാദിത്തങ്ങളും ചുമതലകളും

# കേരളത്തിന്റെ സംസ്കാരം, ചരിത്രം എന്നിവ സമഗ്രമായും, മികച്ച നിലയിലും എല്ലാ വിഭാഗം ജനങ്ങൾക്കും പ്രാപ്യമാകുന്ന വിധത്തിൽ പ്രദർശിപ്പിക്കുന്നതിനുള്ള മ്യൂസിയങ്ങൾ തയ്യാറാക്കുന്നതിലേയ്ക്ക്‌ മ്യൂസിയം മേഖലയെ ആസൂത്രണം ചെയ്ത്‌ വികസിപ്പിക്കുന്നതിന്‌ മേൽനോട്ടം വഹിക്കുക, മാർഗ്ഗനിർദ്ദേശങ്ങൾ നൽകുക.
# കേരളത്തിലെ നിലവിലുളള മ്യൂസിയങ്ങളുടെ പ്രവർത്തനം അവലോകനം ചെയ്യുകയും, അവ മേച്ചപ്പെടുത്തുന്നതിനുള്ള മാർഗ്ഗനിർദ്ദേശങ്ങൾ തയ്യാറാക്കുകയും ചെയ്യുക.
# കേരളത്തിന്‌ ഒരു സമഗ്രമായ മ്യൂസിയം നയം തയ്യാറാക്കുന്നതിന്‌ സർക്കാരിനെ സഹായിക്കുക.
# ഈ മേഖലയിൽ നടത്തേണ്ട നിയമ നിർമ്മാണം ഉൾപ്പെടെയുള്ള (ആക്ട്‌, റൂൾ, റഗുലേഷൻ എന്നിവ) കാര്യങ്ങളെ കുറിച്ച്‌ ചർച്ച ചെയ്യുക. അത്തരത്തിലുള്ള കരടുകൾ തയ്യാറാക്കി സർക്കാരിന്റെ പരിഗണനയ്ക്ക്‌ സമർപ്പിക്കുക.
# കേരളത്തിലെ വിവിധ തരത്തിലുള്ള മ്യൂസിയങ്ങളുടെ സമഗ്രമായ കാറ്റലോഗ്‌ (പട്ടിക തയ്യാറാക്കുക. അത്തരത്തിലുള്ള മ്യൂസിയങ്ങളുമായി ഒരു ശൃംഖലാബന്ധം (നെറ്റ്‌  വർക്ക്‌) സ്ഥാപിക്കുന്നതിന്‌ മുൻകൈയ്യേടുക്കുകയും, കേരളത്തിലെ എല്ലാ തരത്തിലുമുള്ള മ്യൂസിയങ്ങളുടെ ആകെ ഏകോപനത്തിനുള്ള ഏജൻസിയായി  പ്രവർത്തിക്കുകയും ചെയ്യുക. ദേശീയ തലത്തിലുള്ള പ്രധാനപ്പെട്ട മയൂസിയങ്ങളുമായി നെറ്റ്‌ വർക്ക്‌ സ്ഥാപിക്കുക.
# എല്ലാ പൂതിയ മ്യൂസിയങ്ങളും വിവരസാങ്കേതിക വിദ്യയുടെ സാധ്യതകൾ ഉപയോഗപ്പെടുത്തി QR Code, AR - VR ടെക്നോളജി, എന്നിവ ഉൾപ്പെടെയുള്ള  രീതികൾ അവലംബിച്ചു കൊണ്ടുള്ള ഇൻട്രക്സീവ്‌ മ്യൂസിയങ്ങൾ ആയിരിക്കണം. നിലവിലുള്ളവ ഈ അവസ്ഥയിലേയ്ക്ക്‌ മാറണം. ഇക്കാര്യങ്ങളിലുള്ള മാർഗ്ഗ നിർദ്ദേശം  നൽകുക.
#  ഓരോന്നിനും പ്രത്യേകം വെബ്‌സൈറ്റും വെർച്വൽ ടൂർ, യുട്യൂബ് ചാനൽ, ഫെയ്‌സ്ബുക്ക് പേജ്, ഇൻസ്റ്റഗ്രാം പേജ് എന്നിവയും ഉറപ്പാക്കണം. മ്യൂസിയങ്ങൾക്ക് ലൈസൻസിങ് സംവിധാനം ഏർപ്പെടുത്തണം. പ്രദർശനവസ്തുക്കളുടെ ഉറവിടം വ്യക്തമാക്കുകയും ഇവയിലെ കൂട്ടിച്ചേർക്കൽ, ഒഴിവാക്കൽ എന്നിവ രേഖപ്പെടുത്തുകയും വേണം. വിവിധ ഏജൻസികളിൽനിന്നുള്ള സാമ്പത്തികസഹായം അവലോകനം ചെയ്യുക, ഓരോ മ്യൂസിയത്തിനും അനുയോജ്യമായ ആധുനിക സുരക്ഷാസംവിധാനങ്ങൾ ഏർപ്പെടുത്തുക എന്നിവയും കമ്മിഷന്റെ ചുമതലയിൽപ്പെടും.
## അവലംബം


വർഗ്ഗം:സർക്കാർ കമ്മീഷനുകൾ
വർഗ്ഗം:കേരളത്തിലെ മ്യൂസിയങ്ങൾ
വിജയകുമാർ മേനോൻ

കേരളത്തിലെ ഒരു ഇന്ത്യൻ കലാ നിരൂപകനും എഴുത്തുകാരനും വിവർത്തകനും ചിത്രകലാ അധ്യാപകനുമായിരുന്നു **വിജയകുമാർ മേനോൻ** (3 മെയ് 1946 - 1 നവംബർ 2022).  കലയെക്കുറിച്ചുള്ള മികച്ച പുസ്തകത്തിനുള്ള കേരള ലളിതകലാ അക്കാദമി അവാർഡ്, വൈജ്ഞാനിക സാഹിത്യത്തിനുള്ള കേരള സാഹിത്യ അക്കാദമിയുടെ എൻഡോവ്മെൻ്റ്, കേസരി പുരസ്കാരം, ഗുരുദർശനം അവാർഡ് തുടങ്ങി നിരവധി പുരസ്കാരങ്ങൾ നേടിയിട്ടുണ്ട്.

## ജീവിതരേഖ
എറണാകുളത്തെ എളമക്കര സ്വദേശികളായ ചെറ്റക്കൽ മദോം കാർത്ത്യായിനി അമ്മയുടെയും അനന്തൻ പിള്ളയുടെയും മകനായാണ് വിജയകുമാർ മേനോൻ ജനിച്ചത് . കാലടി ശ്രീ ശങ്കര കോളേജിൽ നിന്ന് ബിരുദം നേടിയ ശേഷം 1966-ൽ ഫാക്ടിൽ ചേർന്നു. ഏകദേശം 18 വർഷത്തെ സേവനത്തിന് ശേഷം ഫാക്ടിൽ നിന്ന് രാജിവെച്ച് മഹാരാജ സയാജിറാവു യൂണിവേഴ്സിറ്റി ഓഫ് ബറോഡയിൽ ചേർന്ന് ആർട്ട് ആർട്ട് ഹിസ്റ്ററിയിൽ പഠിക്കുകയും ആർട്ട് ഹിസ്റ്ററിയിൽ എംഎ ബിരുദം നേടുകയും ചെയ്തു. പിന്നീട് മൈസൂർ കോളേജ് ഓഫ് വിഷ്വൽ ആർട്‌സ്, തൃപ്പൂണിത്തുറയിലെ ആർഎൽവി കോളേജ് ഓഫ് മ്യൂസിക് ആൻഡ് ഫൈൻ ആർട്‌സ് , ശ്രീ ശങ്കരാചാര്യ സംസ്‌കൃത സർവകലാശാല , തൃശൂർ കോളേജ് ഓഫ് ഫൈൻ ആർട്‌സ്, ഗുരുവായൂർ ഇൻസ്റ്റിറ്റ്യൂട്ട് ഓഫ് മ്യൂറൽ പെയിൻ്റിംഗ് എന്നിവിടങ്ങളിൽ ചിത്രകലാ അധ്യാപകനായി ജോലി ചെയ്തു . 

മേനോൻ അവിവാഹിതനായിരുന്നു, 1989 മുതൽ കേരളത്തിലെ വ്യാസഗിരി, വടക്കാഞ്ചേരി , തൃശൂർ , വ്യാസ തപോവനം എന്നിവിടങ്ങളിലെ ജ്ഞാനാശ്രമത്തിൽ താമസിച്ചു വരികയായിരുന്നു. മേനോൻ 2022 നവംബർ 1-ന് 76-ആം വയസ്സിൽ അന്തരിച്ചു. 

## കൃതികൾ

* കല ഭാഷയും തത്ത്വവും
* ഭാരതീയ കലാചരിത്രം
* ഭാരതീയകല ഇരുപതം നൂറ്റണ്ടിൽ
* പുഴയുടെ നാട്ടറിവ്
* ചിത്രകലാ ചരിത്രവും രീതികളും
* കേരള കലാ സംസ്‌കാരം, കേരള ലളിതകലാ അക്കാദമി , 2021
* കെ മാധവമേനോൻ: പ്രകൃതി, ലാവണ്യം, ദർശനം
* കാനായി കുഞ്ഞിരാമൻ
* AUTHENTICATING OBJECTIVITY: PAINTINGS OF DR. A R PODUVAL
* Our Traditional Leather Shadow Puppeteers - Leather Shadow Puppeteers In South India
* A brief survey of the art scenario of Kerala
* *ഭാരതീയ ലാവണ്യ ദർശനവും കലാ പരസ്പരവും* 
* *ആധുനിക കലാദർശനം*
* *രവിവർമ പഠനം*
* 2007-ലെ *കേരളത്തിലെ കലാസാഹിത്യത്തിൻ്റെ ഒരു ഹ്രസ്വ സർവേ*
* *സ്ഥലം, കാലം കല* , 2006

* ഫ്രഞ്ച് നാടകകൃത്ത് യൂജിൻ അയോനെസ്കോയുടെ കസേരകൾ
* സ്പാനിഷ് നാടകകൃത്ത് ഫെഡറിക്കോ ഗാർസിയ ലോർക്കയുടെ രക്തവിവാഹം
* ഫ്രഞ്ച് നാടകകൃത്ത് ജീൻ ജെനെറ്റിൻ്റെ ദ മെയ്ഡ്സ്

## പുരസ്കാരങ്ങൾ

* കേരള സാഹിത്യ അക്കാദമി പുരസ്കാരം
* കേരള ലളിതകലാ അക്കാദമി അവാർഡ്

## അവലംബം


വർഗ്ഗം:കലാ നിരൂപകർ
വർഗ്ഗം:വിവർത്തകർ
റോദോസ്

ഗ്രീസിലെ ദോദെക്കനേസ ദ്വീപുസമൂഹത്തിലുള്ള ഏറ്റവും വലിയ ദ്വീപും മധ്യധാരണ്യാഴിയിലെ 9-ആമത്തെ ഏറ്റവും വലിയ ദ്വീപുമാണ് റോദോസ് (യവനം: Ρόδος, *റോദോസ്*).  ക്രേത്തേക്ക് വടക്ക്-കിഴക്കായി തെക്കൻ എഗെയൻ കടലിൽ സ്ഥിതി ചെയ്യുന്ന ഈ ദ്വീപിന്റെ തലസ്ഥാനവും പ്രധാന നഗരവും ദ്വീപിന്റെ അതേ പേരുള്ള റോദോസ് നഗരമാണ്. പുരാതന കാലങ്ങളിൽ ഈ ദ്വീപിൽ ഉണ്ടായിരുന്ന കൊളോസ്സോസ് എന്ന് പേരായ ഗ്രീക്ക് പുരാണത്തിലെ സൂര്യദേവനായ ഏലിയോസ് ദേവന്റെ ഒരു കൂറ്റൻ പ്രതിമ പ്രാചീന ലോകത്തെ ഏഴ് അദ്ഭുതങ്ങളിൽ ഒന്നായി കണക്കാക്കപ്പെടുന്നു.

## അവലംബം
* Χριστόδουλος Παπαχριστοδούλου: *Ιστορία τής Ρόδου: Από τούς προϊστορικούς χρόνους έως τήν ενσωμάτωση τής Δωδεκανήσου (1948).* Δέμοδ Ρόδου, Σεγέ Γαμματόν καί Τεχόν Δώδεκανήσου, Αθήνα 1994. (*Σείρα αυτότελόν εκδορεόν.* αρ.&nbsp;1). Christódoulos Papachristodoúlou: *Geschichte von Rhodos. Von der Vorgeschichte bis zur Eingliederung des Dodekanes.* (Enosis, 1948). Athen 1994, ISBN 960-85568-0-5.
* Mario Benzi: *Rodi e la civiltà micenea.* In: *Incunabula Graeca.* 94, Gruppo Ed. Internazionale, Rom 1992 .
ചിറ്റഴി മാധവി അമ്മ

മലയാളത്തിന്റെ മഹാകവിയും വിവർത്തകനും കേരള കലാമണ്ഡലത്തിന്റെ സ്ഥാപകനുമായ **വള്ളത്തോൾ നാരായണമേനോന്റെ** പത്നിയാണ്  ചിറ്റഴി മാധവി അമ്മ .  പഴയ വന്നേരി നാട്ടിലെ ചിറ്റഴി വീട്ടിലെ ( തൃശ്ശൂർ ജില്ലയിലെ വടക്കേക്കാട്  മണിമണ്ഠേശ്വരം ഉമാമഹേശ്വര ക്ഷേത്രത്തിന് സമീപം ) മാധവി അമ്മയെ  ആണ് വള്ളത്തോൾ വിവാഹം കഴിച്ചത്

## അവലംബം
മഞ്ഞള്ളൂർ

കേരളത്തിലെ എറണാകുളം ജില്ലയിലെ ഒരു ഗ്രാമമാണ് **മഞ്ഞള്ളൂർ**. വാഴക്കുളത്ത് നിന്ന് ഏകദേശം 3 കിലോമീറ്റർ അകലെ സ്ഥിതിചെയ്യുന്ന ഒരു ഗ്രാമീണ ഗ്രാമമായ മഞ്ഞള്ളൂർ എറണാകുളം ജില്ലയിലെ മൂവാറ്റുപുഴ താലൂക്കിനു കീഴിലുള്ള ഗ്രാമമാണ്. SH-8 ഹൈവേ ഗ്രാമത്തിന് സമീപത്തുകൂടി കടന്നുപോകുന്നു. SH-8 ൽ നിന്ന് വേങ്ങച്ചുവട് വഴി ഈ ഗ്രാമത്തിലേയ്ക്ക് അനായാസമായി എത്തിച്ചേരാം. ഗ്രാമത്തിന്റ ഹൃദയഭാഗത്ത് മഞ്ഞള്ളൂർ ഭഗവതി ശാസ്താ ക്ഷേത്രം സ്ഥിതിചെയ്യുന്നു. 2001 ലെ കനേഷുമാരി പ്രകാരം മഞ്ഞള്ളൂർ ഗ്രാമത്തിൽ 7995 പുരുഷന്മാരും 8049 സ്ത്രീകളും ഉൾപ്പെടെ 16044 ജനസംഖ്യയുണ്ടായിരുന്നു.

മൂവാറ്റുപുഴ നിയമസഭാ മണ്ഡലത്തിലും ഇടുക്കി പാർലമെൻ്റ് മണ്ഡലത്തിലുമാണ് ഈ ഗ്രാമം ഉൾപ്പെട്ടിരിക്കുന്നത്.

## അവലംബം

വർഗ്ഗം:എറണാകുളം ജില്ലയിലെ ഗ്രാമങ്ങൾ
ഗുർശരൺ കൗർ

**ഗുർശരൺ കൗർ കോഹ്‌ലി** (ജനനം; 13 സെപ്റ്റംബർ 1937) ഒരു ഇന്ത്യൻ ചരിത്ര പ്രൊഫസറും എഴുത്തുകാരിയും മുൻ ഇന്ത്യൻ പ്രധാനമന്ത്രി ഡോ. മൻമോഹൻ സിംഗിന്റെ വിധവയുമാണ്.

## ആദ്യകാല ജീവിതം
ബർമ-ഷെല്ലിലെ എഞ്ചിനീയറായിരുന്ന സർദാർ ചത്താർ സിംഗ് കോഹ്‌ലിയുടെയും ശ്രീമതി ഭഗവന്തി കൗറിന്റേയും ഏഴ് സഹോദരങ്ങളിൽ ഇളയവളായി 1937 സെപ്റ്റംബർ 13-ന് ബ്രിട്ടീഷ് ഇന്ത്യയിലെ ജലന്ധറിൽ ഗുർശരൺ കൗർ ജനിച്ചു. കൗറിന് നാല് സഹോദരിമാരും രണ്ട് സഹോദരന്മാരുമുണ്ട്. ബ്രിട്ടീഷ് ഇന്ത്യയിലുൾപ്പെട്ട പഞ്ചാബിലെ ഝലം ജില്ലയിലെ ധക്കം ആയിരുന്നു അവരുടെ പൂർവ്വിക ഗ്രാമം (ഇപ്പോൾ പാകിസ്ഥാനിലെ പഞ്ചാബിൽ). ന്യൂഡൽഹിയിലെ സിഖ് സമൂഹത്തിൽ കീർത്തനാലാപനത്തിലൂടെ അറിയപ്പെടുന്ന കൗർ കൂടാതെ ജലന്ധർ റേഡിയോയിലും തന്റെ സാന്നിദ്ധ്യമറിയിച്ചിട്ടുണ്ട്.

## പിൽക്കാല ജീവിതം
2004ൽ മൻമോഹൻ സിംഗ് പ്രധാനമന്ത്രിയായതിനു ശേഷം വിദേശ സന്ദർശനങ്ങളിൽ അവർ അദ്ദേഹത്തോടൊപ്പം ഉണ്ടായിരുന്നു. കുടുംബം ഏറെക്കുറെ പ്രശസ്തിയിൽ നിന്ന് വിട്ടുനിൽക്കാൻ ആഗ്രഹിച്ചിരുന്നു. അവരുടെ മൂന്ന് പെൺമക്കളായ ഉപീന്ദർ, ദാമൻ, അമൃത് എന്നിവർ വിജയകരമായ രാഷ്ട്രീയേതര ജീവിതം നയിച്ചിരുന്നവാരാണ്. അശോക സർവകലാശാലയിലെ ചരിത്ര പ്രൊഫസറാണ് ഉപീന്ദർ കൗർ. ഏൻഷ്യന്റ് ഡൽഹി (1999), എ ഹിസ്റ്ററി ഓഫ് ഏൻഷ്യന്റ് ആൻഡ് ഏർലി മിഡീവൽ ഇന്ത്യ (2008) എന്നിവ ഉൾപ്പെടെ ആറ് പുസ്തകങ്ങൾ അവർ രചിച്ചിട്ടുണ്ട്. ഡൽഹിയിലെ സെന്റ് സ്റ്റീഫൻസ് കോളേജിൽ നിന്നും ഗുജറാത്തിലെ ആനന്ദിലെ ഇൻസ്റ്റിറ്റ്യൂട്ട് ഓഫ് റൂറൽ മാനേജ്‌മെൻ്റിൽ നിന്നും ബിരുദം നേടിയ ദാമൻ കൗർ, ദി ലാസ്റ്റ് ഫ്രോണ്ടിയർ: പീപ്പിൾ ആൻഡ് ഫോറസ്റ്റ്സ് ഇൻ മിസോറാം എന്ന കൃതിയുടെയും നയൻ ബൈ നയൻ എന്ന നോവലിന്റെയും രചയിതാവാണ്. അമൃത് സിങ് ACLU ൽ (അമേരിക്കൻ സിവിൽ ലിബർട്ടീസ് യൂണിയൻ) സ്റ്റാഫ് അറ്റോർണിയാണ്.

## അവലംബം
മാറാടി

കേരളത്തിലെ എറണാകുളം ജില്ലയിലെ ഒരു ഗ്രാമമാണ് **മാറാടി**.

തെക്കൻ മാറാടിയിലാണ് മാറാടി ഗ്രാമപഞ്ചായത്ത് ഓഫീസ് സ്ഥിതി ചെയ്യുന്നത്. എം.സി. റോഡിന് സമീപമുള്ള പ്രദേശങ്ങൾ കിഴക്കൻ മാറാടി എന്നറിയപ്പെടുന്നു. മൂവാറ്റുപുഴ പട്ടണത്തോടു ചേർന്നുള്ള പ്രദേശങ്ങൾ വടക്കൻ മാറാടി എന്നറിയപ്പെടുന്നു. ബാക്കിയുള്ള പ്രദേശങ്ങളെല്ലാം മൂവാറ്റുപുഴ പിറവം റോഡിന്റെ പരിധിയിൽ വരുന്ന തെക്കൻ മാറാടി എന്നറിയപ്പെടുന്നു.

മാറാടി ഭഗവതി ക്ഷേത്രം (മാറാടി കാവ്), അരുവിക്കൽ ദേവി ക്ഷേത്രം, തൃക്ക മഹാദേവ ക്ഷേത്രം, ശ്രീകൃഷ്ണ ക്ഷേത്രം എന്നിവയാണ് ഈ പ്രദേശത്തെ പ്രധാന ഹൈന്ദവ മതകേന്ദ്രങ്ങൾ.

കുരുക്കുന്നപുരം സെന്റ് മേരീസ് യാക്കോബായ സുറിയാനി പള്ളി, ഇരട്ടയാനിക്കുന്നിലെ സെന്റ് ജോർജ് യാക്കോബായ സുറിയാനി പള്ളി, വടക്കൻ മാറാടിയിലെ മോർ ഗ്രിഗോറിയോസ് യാക്കോബായ സുറിയാനി പള്ളി, തെക്കൻ മാറാടിയിലെ മൗണ്ട് ഹോറെബ് സെന്റ് തോമസ് യാക്കോബായ സുറിയാനി പള്ളി, കിഴക്കൻ മാറാടിയിലെ സെന്റ് ജോർജ്ജ് കാത്തോലിക് പള്ളി എന്നിവയാണ് ഈ ഗ്രാമത്തിലെ പ്രധാന ക്രിസ്ത്യൻ പള്ളികൾ. 

ഗ്രാമം ഉൾക്കൊള്ളുന്ന മാറാടി ഗ്രാമപഞ്ചായത്ത് മൂവാറ്റുപുഴ അസംബ്ലി നിയോജക മണ്ഡലത്തിനും ഇടുക്കിയുടെ ലോക്‌സഭാ മണ്ഡലത്തിനും കീഴിലാണ്. പതിമൂന്ന് വാർഡുകളുള്ള മാറാടി ഗ്രാമപഞ്ചായത്തിലെ നിലവിലെ പ്രസിഡൻ്റ് ഷെറി ഒ.പി.ബേബി (യു.ഡി.എഫ്.) ആണ്.

മാറാടിയിലെ ടൂറിസ്റ്റ് ആകർഷണം

* ശൂലം വെള്ളച്ചാട്ടം
* ചെക്ക് ഡാം, കായനാട്

## ജനസംഖ്യ
2001 ലെ കനേഷുമാരി പ്രകാരം മാറാടിയിൽ 8305 പുരുഷന്മാരും 8194 സ്ത്രീകളും ഉൾപ്പെടെ 16499 ആയിരുന്നു ജനസംഖ്യ.

## വിദ്യാഭ്യാസ സ്ഥാപനങ്ങൾ

* ഗവ. വൊക്കേഷണൽ ഹയർസെക്കൻഡറി സ്കൂൾ, കിഴക്കൻ മാറാടി
* കുറുക്കുന്നപുരം ഗവ.എൽ.പി.സ്കൂൾ
* ഗവ. യു.പി.സ്കൂൾ, ഇരട്ടയാനിക്കുന്ന്
* ഗവ.യു.പി.സ്കൂൾ വടക്കൻ മാറാടി
* ഹോളി ഫാമിലി ഇംഗ്ലീഷ് മീഡിയം സ്കൂൾ കിഴക്കൻ മാറാടി

ഗവ. എൽ.പി സ്കൂൾ കായനാട്

## അടുത്തുള്ള പട്ടണങ്ങൾ

* മൂവാറ്റുപുഴ
* കൂത്താട്ടുകുളം
* കോലഞ്ചേരി
* പിറവം

## അവലംബം

വർഗ്ഗം:എറണാകുളം ജില്ലയിലെ ഗ്രാമങ്ങൾ
ചെമ്പിൽ ജോൺ

പ്രതിവാര മാസികകളിൽ  പ്രസിദ്ധികരിക്കപ്പെട്ട ജനപ്രിയ രചനകളിലൂടെ തരംഗം സൃഷ്ടിച്ച ഒരു നോവലിസ്റ്റായിരുന്നു **കത്തനാകുറ്റ്** **ചെമ്പിൽ ജോൺ**. നോവൽ, നാടകം, ബാലസാഹിത്യം എന്നീ മേഖലകളിലായി എഴുപതോളം പുസ്തകങ്ങൾ പ്രസിദ്ധീകരിക്കപ്പെട്ടിട്ടുണ്ട്. ആറ് നോവലുകൾ ചലച്ചിത്രങ്ങളായി. കേരള സാഹിത്യ അക്കാദമിയുടെയും സംഗീതനാടക അക്കാദമിയുടെയും പുരസ്‌കാരങ്ങൾ നേടിയിട്ടുണ്ട്. അദ്ദേഹത്തിന്റെ ചെറുകഥയായ ജീവന്റെ വില വിവിധ ഇന്ത്യൻ ഭാഷകളിലേക്കു മൊഴിമാറ്റം നടത്തിയിട്ടുണ്ട്.   

## ജീവിതരേഖ
1927 ഒക്‌ടോബർ 13ന് കോട്ടയം ജില്ലയിലെ വൈക്കത്തിനടുത്തുള്ള കായലോര ഗ്രാമമായ ചെമ്പിൽ, കത്തനാകുറ്റ് കുടുംബത്തിൽ മത്തായിയുടെയും ത്രേസിയുടെയും മകനായി ജനിച്ച ജോൺ  22ാം വയസിലാണ് എഴുത്തിന്റെ ലോകത്തെത്തിയത്. ആദ്യകാലത്ത് ചെമ്പ് ഗ്രാമത്തിൽ ഒരു തയ്യൽ ജോലിക്കാരനായാണ് ചെമ്പിൽ ജോൺ ജീവിതം ആരംഭിച്ചത്. പിന്നീട് ഇതേ നാട്ടിൽ നിന്നു മഹാനടനായി വളർന്ന മമ്മൂട്ടി ജോണിന്റെ തയ്യൽക്കടയിലെ നിത്യസന്ദർശകനായിരുന്നു.  സിനിമ മോഹവുമായി നടന്ന കാലത്ത് 'അനുഭവങ്ങൾ പാളിച്ചകൾ' എന്ന സിനിമയിൽ, ഒരു ചെറു വേഷം, ലഭിച്ചത്  നാട്ടുകാരൻ കൂടിയായ ചെമ്പിൽ ജോണിന്റെ ശ്രമഫലമായാണെന്ന് മമ്മുട്ടി ഒരു വേദിയിൽ അനുസ്മരിച്ചിരുന്നു. ആദ്യമായി എഴുതിയ ‘മനുഷ്യൻ നരകം സൃഷ്ടിക്കും’ എന്ന നാടകത്തിനു കെസിബിസി പുരസ്കാരം ലഭിച്ചു.. 1958-ൽ 'മുറപ്പെണ്ണ്' എന്ന ആദ്യ നോവൽ മലയാള മനോരമ ആഴ്ചപ്പതിപ്പിൽ  അച്ചടിച്ചുവന്നു. ഒരുകാലത്ത് മനോരമ, മനോരാജ്യം, മംഗളം തുടങ്ങിയ വാരികകളിൽ അദ്ദേഹത്തിന്റെ നോവലുകൾ തുടർച്ചയായി പ്രത്യക്ഷപ്പെട്ടിരുന്നു.  കല്യാണ ഫോട്ടോ, നാടൻപെണ്ണ്, പടക്കുതിര, കോട്ടയം കെ‌ാലക്കേസ്, അമൃതചുംബനം, കരിമ്പൂച്ച എന്നീ കൃതികൾ ചലച്ചിത്രങ്ങളായി. 1979 ലെ അമൃതചുംബനം എന്ന സിനിമയുടെ കഥ, തിരക്കഥ,സംഭാഷണം എന്നിവ രചിച്ചു.  1981ൽ ബേബിയുടെ  സംവിധാനത്തൽ  രതീഷ് നായകനായി പുറത്തിറങ്ങിയ കരിമ്പൂച്ച എന്ന ചലച്ചിത്രത്തിന്റെ കഥയും സംഭാഷണവും ജോണിന്റേതായിരുന്നു. 

വൈക്കം കൂടല്ലി കുടുംബാംഗമായ ചിന്നമ്മയാണ് അദ്ദേഹത്തിന്റെ ഭാര്യ. മക്കൾ: ട്രീസമ്മ, ആൻസി, ജോയി, ജോജി, റാണി, അനിജി. മരുമക്കൾ: തോമസ്, ജോസ്, സോളി, ക്ലാരിസ്, സിബി, ബാബു. 

## മരണം
2015 ഡിസംബർ 15 ന്   രാവിലെ 6.55ന് ചേർത്തലയിലെ സ്വകാര്യ ആസ്​പത്രിയിൽവച്ച് വാർദ്ധക്യ സഹജമായി അസുഖത്താൽ അന്തരിച്ചു. അദ്ദേഹത്തിന് 9 വയസുണ്ടായിരുന്നു. മൃതദേഹം ചെമ്പ് സെന്റ് തോമസ് കത്തോലിക്കാ പള്ളി സെമിത്തേരിയിൽ സംസ്‌കരിച്ചു. 

## പ്രധാന കൃതികൾ

# കള്ള സന്ന്യാസി
# മുറപ്പെണ്ണ് (1958)
# ബി.എസ്സിക്കാരി
# പാപിനി (1969)
# ചാരായ ഷാപ്പ് (1972)
# കളങ്കം (1972)
# മുഖങ്ങൾ (1975)
# അനാഥ (1976)
# മീൻകാരി 
# വഴിത്തിരിവ് 
# ചേട്ടത്തി 
# ബലിമൃഗം
# അഗ്നിപുഷ്പം
# ദാഹം
# ഒരു നദിയും രണ്ട് വഴികളും
# സ്വപ്നലേഖ
# നർത്തകി 
# ആനിക്കുട്ടി
# രേഖ
# രാഗപൂജ (1978)
# ബന്ധങ്ങൾ (1978)
# അവളെന്റെ കാമുകി (1978)
# നർത്തകി (1979)
# നേതാവ് (1979)
# ശരശയ്യയിലെ പക്ഷി (1980)
# നിഴൽയുദ്ധം (1981)
# ഈ വഴികൾ നിനക്കുവേണ്ടി (1982)
# ദർശനം (1986)
# ഒരു താളവട്ടം
# നിണമണിഞ്ഞ പൂക്കൾ
# അതിനുശേഷം
# ചേക്കേറാത്ത പക്ഷികൾ
# നിശാഗന്ധി
# ഇവിടെനിന്ന് എങ്ങോട്ട്
# മുറിച്ച പത്ത്
# അഗ്നിശലഭം
# സോമ
# ചരൽ
# സ്വപ്‌നം കൊണ്ടൊരു കൊട്ടാരം (സീരിയൽ)
# നിന്നെ തിരയുന്ന ഞാൻ
# ചാലിച്ചെടുത്ത വർണ്ണം
# കാണും കാണാതിരിക്കില്ല
# അളവില്ലാത്ത ആഴം

## സിനിമയായ കൃതികൾ

## പുരസ്കാരങ്ങൾ

* സാംസ്കാരിക വകുപ്പിന്റെ ഗുരുശ്രേഷ്ഠ പുരസ്കാരം (2014)
* കെസിബിസി പുരസ്കാരം

## അവലംബം
സഹോദരി (വനിതാ മാസിക)

ലഘുചിത്രം|1944 ലെ സഹോദരി മാസിക - വാല്യം 3 ലക്കം 5 കവർ
കൊല്ലത്തു നിന്ന് പ്രസിദ്ധീകരിച്ചിരുന്ന മലയാള വനിതാ മാസികയാണ് **സഹോദരി**. 1925 ജനുവരിയിലായിരുന്നു മാസികയുടെ തുടക്കം. വീട്ടമ്മമാരെ ലോകവാർത്തകളും പുസ്തകനിരൂപണങ്ങളുംസാഹിത്യകൃതികളുെം മറ്റും അറിയിക്കാൻ ശ്രമിച്ച പ്രധാനപ്പെട്ട ഒരു മാ​സികയാണിത്. മാസികക്ക് അധികകാലം ആയുസുണ്ടായില്ല എന്ന് ജി. പ്രിയദർശനൻ മാസികാ പഠനങ്ങൾ എന്ന ഗ്രന്ഥത്തിൽ ചൂണ്ടിക്കാട്ടുന്നു. 1
"സ്വാതന്ത്ര്യം തന്നെയമൃതം
സ്വാതന്ത്ര്യം തന്നെ ജീവിതം
പാരതന്ത്ര്യം മാനികൾക്കു
മൃതിയേക്കാൾ ഭയാനകം."
ഇതായിരുന്നു ഈ മഹിളാമാസികയുടെ മുദ്രാവാക്യം. സാമൂഹ്യ പ്രവർത്തകയായിരുന്ന പി.ആർ. മന്ദാകിനിയായിരുന്നു പ്രസാധിക.ഭർത്താവ് പി.ആർ. നാരായണനായിരുന്നു സഹോദരി മാസികയുടെ മാനേജർ. രണ്ടു രൂപയായിരുന്നു വാർഷിക വരി.  കൊല്ലത്തെ ആശ്രാമത്തു നിന്നുമായിരുന്നു പ്രസിദ്ധീകരണം. അച്ചടി കൊല്ലം വി.വി. പ്രസ്സിലും.

944 ൽ പ്രസിദ്ധീകരിച്ച മൂന്നാം വാല്യത്തിലെ ഏതാനും ലക്കങ്ങൾ ഗ്രന്ഥപ്പുര വെബ്‍സൈറ്റിൽ കാണുന്നുണ്ട്. അതിന്റെ പ്രസാധകനും പി.ആർ. നാരായണൻ തന്നെ . അച്ചടി കൊല്ലത്തെ ശ്രീരാമ വിലാസം പ്രസിൽ നിന്നാണ്. പിന്നീട് കൗമുദിയിൽ പത്ര പ്രവർത്തകനായ കെ. കാർത്തികേയൻ എം.എ ആയിരുന്നു പത്രാധിപർ.

## പ്രസാധക ലക്ഷ്യം
സാഹിത്യ വാസനയുള്ളവരെ പ്രോത്സാഹിപ്പിക്കുക, ഗൃഹസ്ഥകളായവരെ ലോക കാര്യങ്ങൾ അറിയിച്ച് വിവേകികളും വിജ്ഞാനികളുമാക്കുക തുടങ്ങിയവയായിരുന്നു സഹോദരിയുടെ പ്രസാധക ലക്ഷ്യം.
## പ്രധാന എഴുത്തുകാർ
വള്ളത്തോൾ, പള്ളത്തു രാമൻ, കെ. അയ്യപ്പൻ, ഉള്ളൂർ, തോട്ടയ്ക്കാട്ടു മാധവിയമ്മ, മുതുകുളം പാർവ്വതിയമ്മ, മേരി ജോൺ, കുമാരനാശാന്റെ ഒരു മംഗളാശംസ എന്ന കവിത സഹോദരിയിലാണ് അടിച്ചു വന്നത്.
## പുറം കണ്ണികൾ
* സഹോദരി മാസിക – വാല്യം 3 ലക്കം 5
* സഹോദരി മാസിക – വാല്യം 3 ലക്കം 12 - (1945)
* സഹോദരി മാസിക – വാല്യം 3 ലക്കം 6, 7, 9, 11 - (1945)
## അവലംബം


വർഗ്ഗം:പ്രസിദ്ധീകരണം നിലച്ച മലയാളമാസികകൾ
വർഗ്ഗം:അച്ചടിയുടെ ചരിത്രം
വർഗ്ഗം:കൊല്ലത്തിന്റെ ചരിത്രം
വർഗ്ഗം:മലയാളമാസികകൾ
കെ. കാർത്തികേയൻ (പത്ര പ്രവർത്തകൻ)

പ്രമുഖ പത്ര പ്രവർത്തകനും പത്ര പ്രവർത്തക യൂണിയൻ നേതാവുമായിരുന്നു *'കെ. കാർത്തികേയൻ*(മരണം :1966 മാർച്ച് 21)'.   കേരള കൗമുദി ചീഫ് എഡിറ്ററും  എസ്.എൻ.ഡി.പി. യോഗം സെക്രട്ടറിയും ഇന്ത്യൻ ഫെഡറേഷൻ ഓഫ് വർക്കിങ്ങ് ജേണലിസ്റ്റ് ദേശീയ ജനറൽ സെക്രട്ടറിയുമായിരുന്നു പൊതുജനം കാർത്തികേയൻ എന്ന പേരിൽ പ്രശസ്തനായിരുന്നു. 
## ജീവിതരേഖ
പള്ളിത്താഴത്ത് വീട്ടിൽ  കൃഷ്ണന്റെയും കാളിയമ്മയുടെയും മകനാണ്.  1904 മീന മാസം ചതയം നക്ഷത്രത്തിൽ തിരുവനന്തപുരം അഞ്ചുതെങ്ങിൽ ജനിച്ചു.  1920-25 കാലത്ത് മദ്രാസ് യൂണിവേഴ്‌സിറ്റിയിൽ നിന്ന് സ്വർണമെഡലോടെ ബി.എ.ഓണേഴ്‌സും എം.എ.യും പാസ്സായി. കൊല്ലത്തു നിന്ന് പ്രസിദ്ധീകരിച്ചിരുന്ന വനിതാ മാസിക, സഹോദരിയുടെ പത്രാധിപരായിപ്രവർത്തിച്ചു  കാർത്തികേയനെ പ്രശസ്തനാക്കിയത് കെ. ബാലകൃഷ്ണന്റെ പത്രാധിപത്യത്തിലുള്ള കൗമുദി ആഴ്ചപ്പതിപ്പിൽ എഴുതിയ കിറുക്കുകൾ എന്ന പംക്തിയാണ്. 1950-54 കാലത്താണ് കാർത്തികേയൻ കിറുക്കുകൾ എഴുതുത്. ആക്ഷേപഹാസ്യത്തിൽ കാർത്തികേയന്റെ ശൈലി  അതുല്യമായിരുന്നു. സമകാലിക രാഷ്ട്രീയമായിരുന്നു വിഷയം. കളിയാക്കപ്പെടാത്ത ആരും അന്ന് തിരുവിതാംകൂർ രാഷ്ട്രീയത്തിൽ ഉണ്ടായിരുന്നില്ല.

പംക്തിയിലെ പത്ത് ലേഖനങ്ങൾ സമാഹരിച്ച് 1956 ൽ 'കിറുക്കുകൾ' എന്ന പേരിൽ പുസ്തകം പ്രസിദ്ധീകരിച്ചിരുന്നു. 1954 ൽ കേരള കൗമുദിയിൽ  നിന്ന് വിരമിച്ചു. 54ലാണ് എസ്.എൻ.ഡി.പി.സിക്രട്ടറിയായത്.  വിരമിച്ച ശേഷം 1958 ൽ അദ്ദേഹം ആരംഭിച്ച പത്രമാണ് പൊതുജനം. മരണം വരെ അതിന്റെ പത്രാധിപരായി തുടർന്നു.  

കെ. കാർത്തികേയൻ 1966 മാർച്ച് 21ന്  അന്തരിച്ചു. ഭാരതിയാണ് ഭാര്യ. ഡോ. ശാരദാദേവി, കെ.ബാലകൃഷ്ണൻ, കെ.രാജേന്ദ്രൻ എന്നിവർ മക്കളാണ്. 
## കൃതികൾ
* കിറുക്കുകൾ
* യന്ത്രയുഗത്തിൽനിന്ന് ആറ്റം യുഗത്തിലേക്ക് 
## സ്മരണ
കാർത്തികേയന്റെ സ്മരണക്കായി തിരുവനന്തപുരം കുമാരപുരത്തുള്ള ഒരു റോഡിന് പൊതുജനം റോഡ് എന്ന് പേര് നൽകിയിട്ടുണ്ട്. 
## അവലംബം


വർഗ്ഗം:മലയാളം പത്രപ്രവർത്തകർ
വർഗ്ഗം:1966-ൽ മരിച്ചവർ
വർഗ്ഗം:മാർച്ച് 21-ന് മരിച്ചവർ
അഭിമന്യു പുരാണിക്

ഒരു ഇന്ത്യൻ ചെസ്സ് ഗ്രാൻഡ്മാസ്റ്ററാണ് **അഭിമന്യു സമീർ പുരാണിക്** (മറാത്തിഃ അഭിമന്യു പുരാണിക്) (ജനനംഃ 11 ഫെബ്രുവരി 2000, മുംബൈ).

## കരിയർ
2016 ലും 2018 ലും *ഐൽ ഓഫ് മാൻ ഓപ്പൺ* ചെസ്സ് ഫെസ്റ്റിവലിൻ്റെ പ്രധാന ടൂർണമെന്റിൽ അഭിമന്യു പുരാണിക് 9 -ൽ 5.5 പോയിന്റ് നേടി. 2019 ജനുവരിയിൽ, ഐ. ഐ. എഫ്. എൽ വെൽത്ത് മുംബൈ ഓപ്പൺ അന്താരാഷ്ട്ര ചെസ്സ് ടൂർണമെന്റിൽ ഒൻപതിൽ 7 പോയിന്റുമായി ഒന്നാം-നാലാം സ്ഥാനം പങ്കിട്ട അദ്ദേഹം ടൈ ബ്രേക്കിൽ മൂന്നാം സ്ഥാനത്തെത്തി. 2019 ജൂലൈയിൽ അദ്ദേഹം ബിയെൻ ചെസ്സ് ഫെസ്റ്റിവൽ ഓപ്പൺ ടൂർണമെന്റിൽ രണ്ടാം സ്ഥാനം നേടി.

2018 ൽ ലോക ജൂനിയർ ചെസ് ചാമ്പ്യൻഷിപ്പിൽ അഭിമന്യു പുരാണിക് റണ്ണറപ്പായിരുന്നു. 2021ൽ ഇന്ത്യൻ ടീമിനൊപ്പം ഏഷ്യൻ സ്റ്റുഡന്റ്സ് ടീം ചാമ്പ്യൻഷിപ്പ് നേടി.

2021 ൽ റിഗ ടെക്നിക്കൽ യൂണിവേഴ്സിറ്റി ഓപ്പൺ ഫെസ്റ്റിവലിൽ അഭിമന്യു പുരാണിക് റാപ്പിഡ് ചെസ്സ് ടൂർണമെന്റിൽ വിജയിച്ചു.

2019 ഒക്ടോബറിൽ ഐൽ ഓഫ് മാൻ അഭിമന്യു പുരാണിക് ഫിഡെ ഗ്രാൻഡ് സ്വിസ് ടൂർണമെന്റിൽ 105-ാം സ്ഥാനത്തെത്തി.

*ഷഹീൻ ചെസ് ക്ലബ്* 2021 ലെ ബംഗ്ലാദേശ് ടീം ചാമ്പ്യൻഷിപ്പിൽ വെള്ളി മെഡൽ ജേതാവായ അഭിമന്യു പുരാണിക് ടൂർണമെന്റിലെ രണ്ടാമത്തെ ബോർഡിലെ മികച്ച കളിക്കാരനായി, പരമാവധി 10 പോയിന്റുകളിൽ 8 പോയിന്റ് നേടി.

ടൂർണമെന്റുകളിലെ വിജയത്തിന്, എഫ്. ഐ. ഡി. ഇ അഭിമന്യു പുരാണിക്കിന് 2015 ൽ ഇന്റർനാഷണൽ മാസ്റ്റർ (ഐ. എം. എം.) പദവിയും, 2017 ൽ ഇന്റർ നാഷണൽ ഗ്രാൻഡ്മാസ്റ്റർ (ജി. എം. എ. എം) പദവിയും ലഭിച്ചു.

## അവലംബം

## പുറത്തേക്കുള്ള കണ്ണികൾ

* 
* Abhimanyu Puranikകളിക്കാരുടെ പ്രൊഫൈലും കളികളുംChessgames.com
* Abhimanyu Puranikചെസ്സ് ഗെയിമുകൾ 365Chess.com

വർഗ്ഗം:ജീവിച്ചിരിക്കുന്നവർ
വർഗ്ഗം:ചെസ്സ് ഗ്രാൻഡ്മാസ്റ്റർമാർ
വർഗ്ഗം:ഇന്ത്യയിലെ ചെസ്സ് കളിക്കാർ
വർഗ്ഗം:2000-ൽ ജനിച്ചവർ
ടി.കെ. നാരായണൻ

ഒരു മലയാള പത്ര പ്രവർത്തകനും സാഹിത്യകാരനും വിവർത്തകനും സമുദായ പ്രവർത്തകനുമായിരുന്നു **ടി.കെ. നാരായണൻ**  എന്ന **പത്രാധിപർ ടി.കെ.നാരായണൻ** (1882- 1939). 1905-ൽ യോഗത്തിന്റെ രണ്ടാം വാർഷികത്തിന്റെ കാര്യദർശിയായി ആരംഭിച്ച്, മൂന്നു ദശാബ്ദത്തോളം കാലം എസ്.എൻ.ഡി.പി. യോഗത്തിന്റെ സഞ്ചാര സെക്രട്ടറിയായും സംഘടനാ സെക്രട്ടറിയായും പ്രവർത്തിച്ചു.
## ജീവിതരേഖ
കൊല്ലം പരവൂർ കാർത്തിക്കഴികത്തു കുടുംബത്തിൽ 1882 ജുൺ 25 ന് ജനനം, കൊല്ലത്ത് ഇംഗ്ലീഷ് മിഷനറി സ്കൂളിൽ ചേർന്നു പഠിച്ച് കേംബ്രിഡ്ജ് യൂണിവേഴ്സിറ്റിയുടെ ലോവർ സെക്കന്ററി പരീക്ഷ പാസ്സായ ശേഷം .മദ്രാസിൽ പോയി ബി.എ  ബിരുദം നേടി. വിദ്യാഭ്യാസനന്തരം 1900 ൽ കൊല്ലം ക്രേവൻ ഹൈസ്കൂളിൽ ആദ്യത്തെ ഇംഗ്ലിഷ് അദ്ധ്യാപകനായി. 1901 ൽ ഇംഗ്ലിഷ് ട്യൂഷൻ ഹോം എന്ന ഒരു സ്ഥാപനം ആരംഭിച്ചു. 1902 ൽ   സുജനാനന്ദിനി പത്രത്തിന്റെ  പത്രാധിപരായി പ്രവർത്തിച്ചു. വിവേകോദയം മാസിക ആരംഭിച്ചപ്പോൾ 1904-ൽ അതിന്റെ മാനോജരായും 1904ൽ എസ്.എൻ.ഡി.പി യുടെ സഞ്ചാര സെക്രട്ടറിയായും പ്രവർത്തിച്ചു. 1916 ,1917 വർഷങ്ങളിൽസംഘടനാ സെക്രട്ടറിയായി. 1911 ൽ മയ്യനാട് നിന്ന് കേരള കൗമുദി തുടങ്ങിയപ്പോൾ അതിലെ പ്രധാന ലേഖകന്മാരിലൊരാളായിരുന്നു. കുറേക്കാലം കേരള കൗമുദിയുടെ പത്രാധിപരായും പ്രവർത്തിച്ചുണ്ട്. സി. കേശവന്റെ കൗമുദിയിലും പ്രവർത്തിച്ചു. 1937 പാഞ്ചജന്യം എന്നൊരു പത്രം അദ്ദേഹം നടത്തി. കൊല്ലത്ത് നിന്ന് ഇറങ്ങിയ ദേശാഭിമാനി പത്രത്തിന്റെ പ്രിന്ററും പബ്ലിഷറും പത്രാധിപരുമായിരുന്നു. ഇതിനിടയിൽ അമൃത ഭാരതി എന്നൊരു പത്രവും നടത്തി. ഹനുമാന്റെ പൂണൂൽ എന്ന കൃതി അക്കാലത്ത് യാഥാസ്ഥിതികരെ പ്രകോപിപ്പിച്ചിരുന്നു. ശ്രീനാരായണ ഗുരുവിന്റെ ജീവചരിത്രം ഗുരു ജീവിച്ചിരിക്കുമ്പോൾ തന്നെ എഴുതി (1921) പ്രസിദ്ധീകരിച്ചു. ഷേക്സ്പിയർ നാടകങ്ങൾക്ക് ചാൾസ് ലാമ്പ് അദ്ദോത്തിന്റെ സഹോദരിയും ചേർന്നു തയ്യാറാക്കിയ ഗ്രന്ഥങ്ങളുടെ  ഗദ്യാവിഷ്ക്കാരങ്ങൾ ടി.കെ മലയാളത്തിലേക്ക് പരിഭാഷപ്പെടുത്തുകയുണ്ടായി. ദി ടെമ്പസ്റ്റിന്റെ പരിഭാഷ മന്ദാകിനി എന്ന പേരിൽ 1917 ൽ പ്രകാശിപ്പിച്ചു. 
## കൃതികൾ
* മന്ദാകിനി (പരിഭാഷ)
* ഹനുമാന്റെ പൂണൂൽ
* ജീവകാരുണ്യം (ബാലസാഹിത്യം)
* ആരോഗ്യ രത്നാകരം
### ജീവചരിത്ര ഗ്രന്ഥങ്ങൾ
* ശ്രീരാമകഷ്ണ പരമഹംസൻ    
* സ്വാമി വിവേകാനന്ദൻ
* രാജാറാം മോഹൻ റോയ്
* പരവൂർ വി.കേശവനാശാൻ
* കാറൽ മാർക്സ്
* ലെനിൻ
## അധിക വായനയ്ക്ക്
* പത്രാധിപർ ടി.കെ.നാരായണൻ - ജീവചരിത്രം - കെ.കെ. ബാൽ., ഒലിവ് പബ്ലിക്കേഷൻസ്
## അവലംബം


വർഗ്ഗം:പത്രാധിപർ
വർഗ്ഗം:വിവർത്തകർ
വർഗ്ഗം:എസ്.എൻ.ഡി.പി. യോഗം
വർഗ്ഗം:കൊല്ലം ജില്ലയുടെ ചരിത്രം
ഗവൺമെന്റ് എച്ച്.എസ്.എസ്. അഷ്ടമുടി

കൊല്ലം ജില്ലയിലെ തൃക്കരുവ ഗ്രാമ പഞ്ചായത്തിൽ സ്ഥിതിചെയ്യുന്ന സർക്കാർ വിദ്യാലയമാണ് **ഗവൺമെന്റ് എച്ച് . എസ്. എസ്. അഷ്ടമുടി**. അഞ്ചാലുംമൂട്ടിൽ നിന്നും അഷ്ടമുടി വീര ഭദ്രക്ഷേത്രത്തിലേക്കുള്ള വഴിയിലാണിത്. തൃക്കരുവ ഗ്രാമ പഞ്ചായത്തിലെ ഏക സർക്കാർ ഹയർ സെക്കന്ററി വിദ്യാലയമാണ് ഇത്.   അഷ്ടമുടി കായലിന്റെ അടുത്തായി ഒരു കുന്നിന്റെ മുകളിലാണ് വിദ്യാലയം സ്ഥിതി ചെയ്യുന്നു. അതിനാൽ കുന്നുംപുറത്തെ സ്‌കൂൾ എന്നും അഷ്ടമുടി സ്‌കൂൾ എന്നും അറിയപ്പെടുന്നു.  

## ചരിത്രം
കാപ്പിക്കട പുരയിടത്തിലാണ് വിദ്യാലയത്തിന്റെ ആരംഭം. കണ്ണേച്ചഴികത്ത് മാത്തൻ യോഹന്നാനും വൈദ്യശാലയിൽ പത്മനാഭപിള്ളയും മുൻകയ്യെടുത്താണ് വിദ്യാലയം സ്ഥാപിച്ചത്.   1898 ൽ ലോവർ പ്രൈമറി സ്‌കൂളായി തുടങ്ങുകയും തുടർന്ന് അപ്പർ പ്രൈമറി സ്‌കൂളായി അപ്ഗ്രേഡ് ചെയ്യുകയും ചെയ്‌തു. 1980-ൽ ഹൈസ്‌കൂളായി ഉയർത്തിയ ഇവിടെ 2004-ൽ ഹയർ സെക്കന്ററി വിഭാഗവും ആരംഭിച്ചു. ഹരിപ്പാട് സ്വദേശിയായ അച്ചാമ്മയായിരുന്നു ആദ്യത്തെ ഹെഡ്‍മിസ്‌ട്രസ്‌. മുൻ കൊല്ലം ബിഷപ്പ് ജെറോം ഫെർണാണ്ടസ്  സ്കൂളിലെ പൂർവ്വ വിദ്യാർത്ഥിയാണ്. 

## ഭൗതിക സൗകര്യങ്ങൾ
ഹൈസ്‌ക്കൂളിനും ഹയർ സെക്കണ്ടറിക്കും വെവ്വേറെ കമ്പ്യൂട്ടർ ലാബുകളുണ്ട്. രണ്ട് ലാബുകളിലുമായി ഏകദേശം 13 കമ്പ്യൂട്ടറുകളുണ്ട്. രണ്ട് ലാബുകളിലും ബ്രോഡ്ബാന്റ് ഇന്റർനെറ്റ് സൗകര്യം ലഭ്യമാണ്. 
## അവലംബം


വർഗ്ഗം:കൊല്ലം ജില്ലയിലെ വിദ്യാലയങ്ങൾ
ചൂർണ്ണിക്കര

കേരളത്തിലെ എറണാകുളം ജില്ലയിലെ ആലുവ താലൂക്കിലെ ചൂർണ്ണിക്കര ഗ്രാമപഞ്ചായത്തിൽ സ്ഥിതിചെയ്യുന്ന ഒരു ഗ്രാമമാണ് **ചൂർണ്ണിക്കര**. ആലുവയിൽ നിന്നും കേവലം നാല് കിലോമീറ്റർ അകലെയായാണ് ചൂർണ്ണിക്കര സ്ഥിതിചെയ്യുന്നത്. കൊച്ചി-സേലം ദേശീയപാത, എൻ.എച്ച് 544 ഇതുവഴി കടന്നുപോകുന്നു. ഈ പ്രദേശത്തായാണ് കൊച്ചി മെട്രോയുടെ ട്രെയിൻ യാ‌ർഡും മെട്രോ വില്ലേജും സ്ഥിതിചെയ്യുന്നത്. ചൂർണ്ണിക്കര ഗ്രാമപഞ്ചായത്തിന്റെ ആസ്ഥാനം ഇവിടെയാണ്. മുട്ടം, അമ്പാട്ടുകാവ്, കമ്പനിപ്പടി എന്നീ മെട്രോ സ്റ്റേഷനുകൾ ഈ പ്രദേശത്ത് സ്ഥിതിചെയ്യുന്നു. കുന്നത്തേരി തീക്കാവ്, കുന്നത്തേരി, പെരിങ്ങഴ, കയന്റിക്കര എന്നിവയാണ് ചുറ്റുമുള്ള മറ്റ് ഗ്രാമങ്ങൾ.
## ആരാധനാലയങ്ങൾ
*   അമ്പാട്ടുകാവ് ഭഗവതി ക്ഷേത്രം
* കടവിൽ ക്ഷേത്രം
* ശ്രീ ഗണപതി ക്ഷേത്രം
* മരിയാപുരം ചർച്ച്
* ഫാത്തിമ ചർച്ച്
* തൈക്കാവ് മസ്ജിദ്
## പ്രധാന സ്ഥാപനങ്ങൾ
* എസ്.പി.ഡബ്ല്യു ഗവൺമെൻ്റ് ഹൈസ്കൂൾ
## പ്രധാനപ്പെട്ട വ്യക്തികൾ
* എം.വി ദേവൻ
* എൻ. എഫ്. വർഗ്ഗീസ്
* സേവ്യർ പുൽപ്പാട്ട്
* ജെ. പള്ളാശ്ശേരി
## കാർഷിക വിളകൾ
നെല്ല്, നാളികേരം, എന്നിവയാണ് പ്രധാനവിളകൾ.
## അവലംബങ്ങൾ

വർഗ്ഗം:എറണാകുളം ജില്ലയിലെ ഗ്രാമങ്ങൾ